title: Fist of the Red Dragon

text: Fist of the Red Dragon (, "Sou Hat-Yi", myös "Hero Among Heroes") on vuonna 1993 ensi-iltansa saanut hongkongilainen toimintaelokuva. Elokuvan on ohjannut Yuen Woo-ping ja Chan Chin-Chung. Käsikirjoituksesta vastasivat Lau Tai-Muk, Tsui Jobic ja Wong Wing-Fai. Pääosissa näyttelivät Donnie Yen, Wong Yuk, Ng Man Tat ja Fennie Yuen.


title: Fist of the Red Dragon

text: Oopiumi on levinnyt ympäri Kiinaa ja aiheuttanut ongelmia ihmisten keskuudessa, jonka vuoksi sen tuottaminen päätetään hävittää. Keisarin prinssi Barac kuitenkin päättää saada oopiumin käyttämisen lailliseksi ja juonitella Wong Fei Hungin ja kenraalin salamurhaa. Suunnitelmaansa varten hän manipuloi Beggar So nimisen miehen puolelleen huumaamalla hänet oopiumilla. Beggar Son on taisteltava eroon oopiumin riippuvuudesta ja auttaa Wong Fei Hungia taistelemaan prinssia ja hänen liittolaistaan Valkoinen lotus ryhmää vastaan.


title: Linus Videll

text: Björn Linus Videll (s. 5. toukokuuta 1985 Tukholma, Ruotsi) on ruotsalainen jääkiekkoilija, joka siirtyi kesken kauden 2011–2012 KHL:n Jugra Hanty-Mansijskissa. Isokokoinen Videll on pelityyliltään voimahyökkääjä.


title: Linus Videll

text: Videll on Djurgårdens IF:n kasvatti. Hän siirtyi jo juniorina AIK IF:ään jossa Videll voitti U16 SM:n mestaruuden sekä piste- ja maalipörssin kaudella 2000–2001. Kauden 2002–2003 hän aloitti Brynäs IF:n J20-joukkueessa, mutta siirtyi sieltä kesken kauden Södertälje SK:hon. Kaudella 2003–2004 Videll teki Södertäljessä Elitserien-debyyttinsä ja pelasi 23 runkosarjaottelua tehden kaksi syöttöpistettä. Suurimman osan kaudestaan hän pelasi kuitenkin vielä Södertäljen J20-joukkueessa. Videll oli tehoilla 20+15=35 joukkueen paras pistemies ja maalintekijä. Hän sijoittui J20 SuperElitin runkosarjan piste- ja maalipörssissä kolmanneksi.


title: Linus Videll

text: Kaudella 2004–2005 Videll pelasi vain viisi Elitserien-ottelua. Hän pelasi suurimman osan kaudestaan sarjatasoa alempana HockeyAllsvenskan-joukkue Halmstad Hammers HC:ssa sekä kevään 2005 Södertäljen J20-joukkueessa. Kaudella 2005–2006 Videll pelasi 20 HockeyAllsvenskan-ottelua lainalla AIK IF:ssä. Hän pelasi Södertäljessä 31 Elitserienin runkosarjaottelua tehoin 1+3=4. Joukkue putosi keväällä 2006 HockeyAllsvenskaniin. Videll oli kaudella 2006–2007 tehoilla 16+23=39 Södertäljen kolmanneksi paras pistemies Robert Carlssonin ja Calle Steenin jälkeen. Hän voitti tehoilla 7+8=15 kevään 2007 Elitserien-karsintojen pistepörssin ja oli nostamassa Södertäljeä takaisin liigaan.


title: Linus Videll

text: Videll oli kaudella 2007–2008 tehoilla 13+13=26 Södertäljen neljänneksi paras pistemies sekä kolmanneksi paras maalintekijä Quinn Hancockin jälkeen. Hänen maaleistaan neljä syntyivät alivoimalla ja hän voitti Elitserienin alivoimamaalipörssin. Kauden 2008–2009 päätteeksi Södertälje joutui taas Elitserienin karsintoihin. Videll jakoi seitsemällä osumallaan karsintasarjan maalipörssin voiton joukkuetoverinsa Dragan Umičevićin kanssa ja joukkue onnistui säilyttämään sarjapaikkansa. Kaudella 2009–2010 hän jakoi Södertäljen sisäisen piste- ja maalipörssin toisen sijan Petri Pakaslahden kanssa. Joukkue joutui jälleen Elitserienin karsintoihin keväällä 2010, mutta säilytti myös sarjapaikkansa. Videll voitti tehoilla 4+7=11 Södertäljen sisäisen pistepörssin. Toukokuussa 2010 hän teki jatkosopimuksen joukkueen kanssa.


title: Linus Videll

text:
Kaudella 2010–2011 Södertäljen varakapteenina toiminut Videll teki Elitserienin yhden kauden piste-ennätyksensä tehoilla 20+23=43. Hän voitti joukkueen sisäisen pistepörssin. Videll sijoittui Elitserienin pistepörssissä seitsemänneksi ja maalipörssissä kahdeksanneksi. Södertälje joutui kuitenkin taas keväällä 2011 Elitserienin karsintoihin ja tällä kertaa putosi HockeyAllsvenskaniin. Videllin Elitserien-ura jatkuu kuitenkin kaudella 2011–2012 AIK IF:ssä, jonka kanssa hän teki sopimuksen huhtikuussa 2011. Hän teki kauden alussa 14 ottelussa 12 pistettä, mutta AIK joutui kauppaamaan hänet lokakuussa KHL:n Jugra Hanty-Mansijskin seuran talouden tasapainoittamiseen. Seura kertoi tarvitsevansa rahaa poliisin palvelujen maksamiseen, koska joukkue joutuu maksamaan korkeasta häiriöriskistä poliisille korvauksia.
Videll on pelannut Ruotsin A-maajoukkueessa yhteensä 14 ottelua tehden kolme syöttöpistettä. Hän teki siellä debyyttinsä kaudella 2007–2008. Videll on pelannut myös alle 20-vuotiaiden MM-kilpailuissa vuonna 2005, jolloin hän voitti Ruotsin sisäisen syöttöpörssin neljällä syötöllään. Hän pelasi myös alle 18-vuotiaiden MM-kilpailuissa vuonna 2003.


title: Linus Videll

text: Videll pelasi 15-vuotiaaksi asti jalkapalloa.


title: Sambian vaakuna

text: Sambian vaakuna on maan lipun ja kansallislaulun ohella Sambian kansallistunnus. Vaakuna hyväksyttiin käyttöön yhdessä maan lipun kanssa 24. lokakuuta 1964.


title: Sambian vaakuna

text: Sambian vaakunakilvessä on kuvattuna mustalla pohjalla kuusi aaltoilevaa hopeaista pystyviivaa. Kuvio, joka oli kuvattuna jo Pohjois-Rhodesian vaakunassa, esittää tyylitellysti Victorian putousten mustien kallionkielekkeiden yli virtailevaa vettä. Samalla vaakunakilpi muistuttaa Sambesijoesta, josta maa on saanut nimensä.


title: Sambian vaakuna

text: Vaakunakilven yläpuolella on kuvattuna ristikkäin olevat kuokka ja hakku, jotka kuvaavat maan maanviljelystä ja kaivostoimintaa. Niiden yläpuolella liitelee maan lipussakin kuvattu vapauden kotka, joka muistuttaa maan vapaudenkaipuusta ja tulevaisuudenuskosta. Vaakunakilpeä vartioivat kaksi afrikkalaista ihmishahmoa, oikealla punaiseen mekkoon puettu nainen ja oikealla vaaleanvihreään puseroon ja shortseihin puettu mies. He esittävät vertauskuvallisesti maan väestöä.


title: Sambian vaakuna

text: Vaakunan alapuolella on yhtä lailla vertauskuvallinen vihreä sademetsä, johon on kuvattu tehdas, seepra ja maissitähkä. Nämä kuvaavat maan luontoa, teollisuutta ja maanviljelystä. Alla olevassa nauhassa on teksti "One Zambia, One Nation" (”yksi Sambia, yksi kansakunta”).


title: David Hasselhoff

text: David Michael Hasselhoff (s. 17. heinäkuuta 1952 Baltimore, Maryland, Yhdysvallat) on yhdysvaltalainen näyttelijä, joka tunnetaan rooleistaan sarjoissa "Ritari Ässä" (1982–1986) ja "Baywatch" (1989–2001). Hän on menestynyt myös laulajana varsinkin Saksassa ja Itävallassa.


title: David Hasselhoff

text: David Hasselhoff syntyi 17. heinäkuuta 1952 Baltimoressa. High schoolin jälkeen hän opiskeli näyttelemistä Academy of Dramatic Arts -opistossa ja lauloi vapaa-aikanaan eri yhtyeissä. Hän muutti Los Angelesiin opiskelemaan California Institute of Arts -opistoon ja elätti itsensä tarjoilijana. Hän sai roolin "Tunteita ja tuoksuja" -saippuasarjasta, jossa hän esitti tohtori Snapper Fosteria kuuden vuoden ajan vuoteen 1982 asti. Vuonna 1982 Hasselhoff sai pääosaroolin Michael Knightina sarjassa "Ritari Ässä" (1982–1986).


title: David Hasselhoff

text: Laulajauransa Hasselhoff aloitti lastenohjelmassa "Kids Incorporated" ja tuotti "Ritari Ässä" -jakson "Let It Be Me", jossa hän esitteli laulutaitojaan. Jakso toimi ponnahduslautana vuoden 1985 debyyttialbumille "Night Rocker". Kesällä 1989 Hasselhoff julkaisi albumin "Looking for Freedom" juuri ennen Berliinin muurin murtumista. Levystä muodostui ajan tunnussävel, ja se myi kolminkertaista platinaa pysyen listojen kärjessä kolme kuukautta. Tämänkin jälkeen kuusi hänen levyään on myynyt platinaa Euroopassa.


title: David Hasselhoff

text: Vuonna 1989 Hasselhoff sai roolin Mitch Buchannonina sarjassa "Baywatch" (1989–2001). Hasselhoff toimi myös sarjan tuottajana. Sarja oli jo lopetettu ensimmäisen kautensa jälkeen, mutta Hasselhoff osti sarjan oikeudet takaisin NBC:ltä ja jatkoi sen tuottamista vuonna 1991. Sarja muodostui menestykseksi ja sitä esitettiin yhteensä kymmenen kautta 140 eri maassa.


title: David Hasselhoff

text: Hasselhoff oli naimisissa Catherine Hicklandin kanssa vuosina 1984–1989. Vuonna 1989 Hasselhoff avioitui Pamela Bachin kanssa, ja pariskunnalle syntyi kaksi tytärtä, Taylor Ann Hasselhoff ja Hayley Hasselhoff. Hasselhoff ja Bach erosivat vuonna 2006.


title: David Hasselhoff

text: Hasselhoff esitti itseään elokuvassa "Paavo Pesusieni – elokuva" ("Spongebob Squarepants The Movie"). Hän oli tuomarina "America’s Got Talent" -ohjelmassa kausilla 1–4 ja oli mukana myös ohjelman brittiläisen version, "Britain’s Got Talentin", tuomaristossa vuonna 2011.


title: David Hasselhoff

text: Hasselhoff on kärsinyt alkoholismista, ja hänet tuomittiin vuonna 2004 rattijuopumuksesta. Hänet on kiidätetty alkoholimyrkytyksien takia sairaalaan useita kertoja 2000-luvulla.


title: David Hasselhoff

text: Vuonna 2015 Hasselhoff lauloi Kung Fury -lyhytelokuvan soundtrackille elokuvan tunnussävelmän. True Survivor -kappaleesta tuli menestys, ja sen musiikkivideota on katsottu Internetin YouTube-palvelussa heinäkuuhun 2017 mennessä 30 miljoonaa kertaa.


title: David Hasselhoff

text: Hasselhoff on mukana näyttelijänä toukokuussa 2017 ensi-iltansa saaneessa "Baywatch"-elokuvassa, ei kuitenkaan sen pääosassa. Hasselhoff esitti itseään vuoden 2017 elokuvassa "Guardians of the Galaxy Vol. 2".


title: David Hasselhoff

text: 1980-luvun puolivälissä Hasselhoff kävi Ritari Ässänä KITT-autoineen manageri Hessu Reijosen järjestämällä esittelykiertueella Suomessa muun muassa Helsingin jäähallissa ja Dipolissa. Suomalainen iskelmäyhtye Nauravat nakit on tehnyt Hasselhoffista hänen nimeään kantavan kappaleen, "David Hasselhoff".


title: David Hasselhoff

text: Hasselhoff näytteli syksyllä 2014 MTV3-kanavalla esitetyssä suomalaisessa komediasarjassa "Brändärit".


title: David Hasselhoff

text: Subilla alkoi huhtikuussa 2015 Hasselhoffin juontama "David Hasselhoff Show" -keskusteluohjelma.


title: David Hasselhoff

text: Hasselhoff toimi vuonna 2016 Nelosen "Talent Suomen" tuomarina neljässä jaksossa.Lähde: David Hasselhoff online


title: Ronald Garan

text: Ronald John Garan, Jr. (s. 30. lokakuuta 1961) on NASAn astronautti ja Yhdysvaltain ilmavoimien eversti (evp).


title: Ronald Garan

text: Garan valmistui Embry-Riddle Aeronautical Universitysta. Hänellä on alempi korkeakoulututkinto liiketaloudesta vuodelta 1982. Hän liittyi ilmavoimiin 1982, vänriksi 1984. Hänestä tuli F-16 lentäjä ja hän osallistui Persianlahden sotaan. Vuonna 1994 hän suoritti ilmailutieteen maisterintutkinnon ja 1996 ilmailu- ja avaruustekniikan ylemmän korkeakoulututkinnon. Hän toimi operaatioupseerina koelento-osastossa.


title: Ronald Garan

text: Hän on lentänyt yli 5000 tuntia yli 30 eri konetyypillä. Garan valittiin NASAn astronauttikoulutukseen pilotiksi heinäkuussa 2000. Hän lensi ensi kertaa avaruuteen tehtäväspesialistina sukkulalennolla STS-124 vuonna 2008. Hän palasi ISS-avaruusasemalle 4. huhtikuuta 2011 osallistuakseen puoli vuotta kestävään oleskeluun kansainvälisellä avaruusasemalla Retkikunta 27:n ja Retkikunta 28:n miehistöjen jäsenenä. Garan palasi Maahan 16. syyskuuta 2011 lennolla Sojuz TMA-21. Hän on osallistunut kolmelle avaruuskävelylle yhteiskestoltaan yli 20 tuntia.


title: Ronald Garan

text: Garanilla on venäläiset sukujuuret. Hän on naimisissa Carmel Courtneyn kanssa. Heillä on kolme poikaa. Garan on roomalaiskatolinen.


title: Kalinovik

text: Kalinovik on pikkukaupunki Serbitasavallassa Bosnia-Hertsegovinassa.


title: Kalinovik

text: Kalinovik sijaitsee noin 40 kilometriä Sarajevosta etelään keskellä alueelle ominaista karstimaata. Alueella levittäytyvät veden syövyttämät kalkkitasangot, joita täplittävät doliinit kuin Kuun kraatterit.


title: Kalinovik

text: Aikanaan Kalinovik oli varakas Itävalta-Unkarin varuskuntakaupunki, mutta nykyään se on köyhtynyt vain 2500 asukkaan maalaispitäjä. Bosnian sodan aikana Bosnian serbiviranomaiset puhdistivat alueen bosniakkiväestöstä. Tämän jälkeen moni serbiasukas on muuttanut muualle etsimään parempiä elinolosuhteita..


title: Kalinovik

text: Kalinovikin läheisin naapurikunta on Konjic. Näitä kaupunkeja toisiinsa yhdistää asfalttitie. Yhteydenpito kaupunkien välillä kärsi, kun Ljuta-joen ylittävä siltä räjäytettiin sodan lopulla syksyllä 1995. Silta rakennettiin uudelleen vuonna 2002.


title: Kalinovik

text: Konjicin ja Kalinovikin välinen raja muodostaa myös Bosnian sisäisten entiteettien, Bosnia ja Hertsegovinan federaation ja Serbitasavallan, välisen rajan..


title: Kalinovik

text:
• Bak
• Bojići
• Boljanovići
• Borija
• Božanovići
• Brda
• Bukvica
• Cerova
• Čestaljevo
• Daganj
• Dobro Polje
• Dragomilići
• Dubrava
• Gapići
• Golubići
• Gradina
• Graiseljići
• Gvozno
• Hotovlje
• Hreljići
• Jablanići
• Jažići
• Jelašci
• Jezero
• Kalinovik
• Klinja
• Kolakovići
• Kovačići
• Krbljine
• Kruščica
• Kuta
• Kutine
• Luko
• Ljusići
• Ljuta
• Mekoča
• Mjehovina
• Mosorovići
• Mušići
• Nedavić
• Obadi
• Obalj
• Obrnja
• Osija
• Plačikus
• Pločnik
• Polje
• Popovići
• Porija
• Presjedovac
• Rajac
• Rastovac
• Ruđice
• Sela
• Sijerča
• Sočani
• Strane
• Susječno
• Šivolji
• Tmuše
• Tomišlja
• Trešnjevica
• Trnovica
• Tuhobić
• Ulog
• Unukovići
• Varizi
• Varoš
• Vihovići
• Vlaholje
• Vrhovina
• Vujinovići
• Zelomići


title: Kalinovik

text: 9 458 yhteensä:


title: Kalinovik

text: 4 657 yhteensä:


title: Kalinovik

text: Bosnian serbiarmeijan komentaja, kenraalieversti Ratko Mladić on kotoisin Božanovićin kylästä. Serbitasavallan oikeusministeri Momčilo Mandić on myös Kalinovikista.


title: Kalinovik

text: Bosnian sodan ensimmäisen vuoden aikana huhtikuun 1992 ja huhtikuun 1993 välillä Kalinovik puhdistettiin etnisesti muslimiväestöstään. Bosnian serbit Ratko Bundalo ja Nedjo Zeljaja suorittivat Kalinovikissa vakavia rikoksia musliväestöä kohtaan..


title: Kalinovik

text: Bundalo oli Kalinovikin taktisen ryhmän komentaja ja Zeljaja julkisen turvallisuusaseman päällikkö. Heidän valvonnassaan siviileitä eristettiin Miladin Radojevic-koulun rakennukseen vuonna 1992. Puolisotilaallisten joukkojen, jotka "kohtelivat kaltoin asukkaita etnisyydestä riippumatta", jäsenet suorittivat naisten raiskauksia ja muita fyysisiä hyväksikäyttöjä koululla. Miesvankeja vietiin ulos ja pahoinpideltiin, eikä osa heistä koskaan palannut. Aleksandar Cerovinan ja Slavko Lalovićin mainittiin silminnäkijätodistuksissa olleen apumiehinä näiden rikosten toteuttamisessa ja Cerovinan on mainittu syyllistyneen silminnäkijöiden pelotteluun.


title: Kalinovik

text: 21. joulukuuta 2009 Bosnia-Hertsegovinan oikeus katsoi Bundalon ja Zeljajan syyllisiksi muslimien vainoon, murhiin, vangitsemisiin ja kiduttamisiin huhtikuun 1992 ja maaliskuun 1993 välillä. Bundalo tuomittiin 19 vuodeksi vankeuteen ja Zeljaja 15 vuodeksi. Barutni Magacinin internointileirin johtaja Djordjislav Askraba vapautettiin syytteistä todistusaineiston puuttuessa.


title: Kalinovik

text: Syksyllä 1995 Bosnian armeija tuhosi Ljuta-joen ylittävän sillan Dindossa estääkseen Bosnian serbiarmeijan panssarivaunuja hyökkäämästä Konjiciin ja Neretvan laaksoon. Tieyhteys Konjicin ja Kalinovikin välillä palautettiin vuonna 2002, kun Espanjan armeijan SFOR-joukkojen pioneeriosasto rakensi pioneerisillan ("Baileyn silta") joen yli.


title: Kalinovik

text: Maaseudun autioituminen ja työttömyys vaivaavat Kalinovikia. Drinan ylätasanko tuhoutui sodassa ja sen jälkeen jaettiin kahden entiteetin kesken. Tämä on aiheuttanut tiukan jakautumisen ja vaikeuttanut yhteisöjen yhteydenpitoa. Kovan linjan poliitikkojen vastahankaisuus on eristänyt alueen kansainvälisestä avustustyöstä ja yleisestä talouskehityksestä. Talouden ydinongelmia kärjistävät maantieteellinen eristäytyneisyys, perifeerisyys ja vuoristoinen seutu, jotka ovat entisestään erottaneet alueen alueellisista ja kansallisista markkinoista. Monet alueet paikallishallinnoista kuuluvat koko Bosnian riistävimpiin.


title: Kalinovik

text: Ratko Mladić on säilynyt vaikuttavana hahmona alueena vielä tänäkin päivänä. Ystävät ja sukulaiset edelleen osoittavat hänelle tukeaan ja pitävät häntä sankarina, vaikka tosin paikalliset ovat vastahankaisia puhumaan ulkopuolisille. Serbian viranomaiset ovat sanoneet, että Mladićin läheiseen tukiverkostoon kuuluu tovereita Kalinovikista..


title: Kalinovik

text: Kaupunkiin on tullut uudisasukkaita Sarajevosta.. Naisen perinteinen rooli on alkanut Kalinovikissa muuttua sen jälkeen, kun Serbian kielen ja kirjallisuuden professori Veri Elez alkoi rohkaista paikallisia naisia hyödyntämään sodan jälkeen kansainvälisten avustusjärjestöjen tarjoamia mahdollisuuksia naisia ja naisten roolia maalaisyhteisössä koskevissa kysymyksissä. Elezin johtama naisten ryhmä tekee yhteistyötä vapaaehtoisjärjestöjen kanssa tietokoneiden hankkimiseksi, yrittäjyyshankkeiden kehittämiseksi ja naisten johtajuuden tavoittelun rohkaisemiseksi. Avustusjärjestö IFAD on tukenut Kalinovikin kehitystä maaseudun infrastruktuurin jälleenrakennuksessa, luotonannossa, koulutuksessa ja seminaareissa. Osa naisista on työllistänyt itsensä käsitöillä (kutominen sekä liinojen ja peittojen ompeleminen) ja suunnittelee kutomon perustamista. Toiset taas ovat aloittaneet maidon tuotannon ja sen jalostamisen.


title: Mahnala

text: Mahnala on kylä Hämeenkyrössä Pirkanmaalla. Se sijaitsee keskellä valtakunnallisesti merkittävää kansallismaisemaa ja Kyrösjärven rannalla. Mahnalasta on matkaa Hämeenkyrön kirkonkylään 10 km ja Tampereelle 32 km. Mahnala on Pirkanmaan vuoden kylä 2010.


title: Mahnala

text: Parhaiten Mahnala tunnetaan mansikkatiloistaan. Lisäksi kylässä on ympäristökoulu.


title: Muttenz

text: Muttenz on kaupunki Sveitsissä. Se sijaitsee Basel-Landschaftin kantonissa maan pohjoisosassa, Baselin kaupungin kaakkoispuolella. Kaupungissa on noin 17 000 asukasta.


title: Muttenz

text: Osa Baselin satamasta, öljysatama, sijaitsee sijaitsee Muttenzissa. Sitä kautta tuodaan noin viidennes maassa kulutetusta öljystä.


title: Hansonin vene

text: Hansonin vene on pronssikautinen vene, joka löytyi vuonna 1998 Hansonin sorakuopasta läheltä Derbyä. Vene on tehty kovertamalla puunrunko ontoksi, ja se on yli kymmenen metriä pitkä. Englannista on löytynyt monia pronssikautisia veneitä, mutta tämä on ainoa, jossa näyttää olevan lasti jäljellä: sen sisällä on Brongsgroven hiekkakiveä. Tätä kiveä esiintyy joidenkin kilometrien päässä, ja on arveltu, että veneellä on kuljetettu hiekkakiveä pitkin Trent-jokea.


title: Hansonin vene

text: Veneen iäksi määritettiin hiiliajoituksella noin 3 500 vuotta. Sen puuaines on säilynyt mätänemättä, koska se on pysynyt joen pohjahiekkaan hautautuneena hapettomassa tilassa, jossa lahottajasienet ja mädättäjäbakteerit eivät ole voineet elää. Löytämisen jälkeen vene sahattiin kappaleiksi, jotka kuljetettiin vesiastioissa Derbyn kaupunginmuseoon. Vesi korvattiin vähitellen vahaseoksella, jotta venettä voitaisiin pitää näyttelytilassa. Samasta hiekkakuopasta löytyi toinenkin vene, joka päätettiin haudata takaisin, niin että se säilyy jälkipolville alkuperäisessä tilassa.


title: Perhonen lasikuvussa (elokuva)

text: Perhonen lasikuvussa () on vuonna 2007 ilmestynyt draamaelokuva, joka perustuu Jean-Dominique Baubyn samannimiseen omaelämäkertaan.


title: Perhonen lasikuvussa (elokuva)

text: Baubyn sairaus, "locked-in"-oireyhtymä, on kuvattu elokuvassa todenmukaisesti, mutta monet hänen henkilökohtaiseen elämäänsä liittyvät seikat, etenkin Baubyn suhde lastensa äitiin ja tyttöystäväänsä, eivät vastaa tositapahtumia.


title: Perhonen lasikuvussa (elokuva)

text: Elokuva on voittanut useita palkintoja. Se esitettiin Cannesin elokuvajuhlilla toukokuussa 2007, ja Schnabel voitti parhaan ohjaajan palkinnon.


title: Perhonen lasikuvussa (elokuva)

text: Elokuva sai vuoden 2008 Golden Globe -gaalassa parhaan ohjauksen ja parhaan vieraskielisen elokuvan palkinnot.


title: Perhonen lasikuvussa (elokuva)

text: Vuonna 2016 "Perhonen lasikuvussa" äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: Geronimo Pratt

text: Elmer "Geronimo" Pratt (13. syyskuuta 1947 – 2. kesäkuuta 2011 Tansania) oli rotusortoa vastustavan Mustien panttereiden johtohahmoja.


title: Geronimo Pratt

text: Pratt oli lähes puolet elämästään vankilassa. Hänet pidätettiin 1970-luvulla, ja häntä syytettiin murhasta, mutta hän piti sitä poliittisena ajojahtina aikana, jolloin järjestö oli vastakkain hallituksen kanssa. Prattin murhatuomio kumottiin 1990-luvun lopulla epäreilun oikeudenkäynnin vuoksi.


title: Geronimo Pratt

text: Pratt vietti viimeiset vuotensa Tansaniassa, jossa hän kuoli kesäkuussa 2011. Hän toimi ihmisoikeuksien puolesta kuolemaansa saakka.


title: Walter R. Peterson

text: Walter Rutherford Peterson, Jr. (19. syyskuuta 1922 – 2. kesäkuuta 2011) oli yhdysvaltalainen kiinteistönvälittäjä, kasvattaja ja republikaanipoliitikko Peterboroughista, New Hampshiresta. Hän palveli New Hampshiren edustajainhuoneessa ja kaksi kautta New Hampshiren kuvernöörinä.


title: Walter R. Peterson

text: Maaliskuussa 2011 Petersonilla todettiin keuhkosyöpä. Hän kuoli 2. kesäkuuta 2011.


title: Olsoni

text: Olsoni on muun muassa seuraavien henkilöiden sukunimi:


title: Walter Peterson (maahockeypelaaja)

text: Walter Ernest Peterson (1883 – tuntematon kuolinpäivä) oli irlantilainen maahockeypelaaja, joka voitti hopeaa Lontoon kesäolympialaisissa vuonna 1908.


title: Australian Recording Industry Association

text: Australia Recording Industry Association (ARIA) edustaa Australian musiikkiteollisuutta. Sen perustivat vuonna 1983 kuusi suurta levy-yhtiötä: EMI, Festival Records, Sony Music Entertainment (tuolloin CBS Records), BMG, Warner Music Group ja Universal Music Group. Se korvasi vuonna 1956 perustetun "Association of Australian Record Manufacturers" AARM:in. Järjestön tehtävänä on valvoa musiikin esityslupia ja lisenssimaksuja.


text: ARIA julkaisee viikoittain ARIA Chartsia eniten myydyistä levyistä ja singleistä musiikin eri lajityypeissä. Lisäksi vuosittain järjestetään ARIA Awards -palkintojenjakotilaisuus, jossa palkitaan vuoden parhaita australialaisia musiikintekijöitä.


title: Honey

text: Honey (suomeksi "hunaja") voi tarkoittaa:


title: Slowly We Rot

text: Slowly We Rot on death metal -yhtye Obituaryn studioalbumi, joka on julkaistu vuonna 1989. Se oli heidän debyyttialbuminsa ja on ainut albumi jossa Obituary käytti E standardi -viritystä, kun muissa Obituaryn albumeissa käytettiin D standardi viritystä. Tästä huolimatta sitä on pidetty yleisesti Obituaryn raskaimpana albumina. Se uudelleenjulkiaistiin vuonna 1997.


title: Slowly We Rot

text: Slowly We Rot oli ainut Obituaryn albumi jolla bassoa soitti Daniel Tucker. Hänen seuraajansa Frank Watkins soitti heidän tulevilla seitsemällä levyllään, ennen kuin lähti yhtyeestä vuonna 2010.


title: Slowly We Rot

text: Kaikki kappaleet sanoittanut John Tardy.


title: Slowly We Rot

text: Vuoden 1997 uudelleenjulkaisun bonuskappaleet


title: Kotka Nyheter

text: Kotka Nyheter oli Kotkassa ja Loviisassa vuosina 1897–1971 ilmestynyt ruotsinkielinen sanomalehti.


title: Kotka Nyheter

text: Lehden perusti Kotkan kunnalliselämässä valta-asemansa menettänyt ruotsinkielisten ryhmittymä, joka oli tyytymätön suomenmielisten omistaman "Kotka"-lehden kirjoitteluun. Kotikaupunkinsa lisäksi Pyhtäälle ja Kymijoen tehdaspaikkakunnille levinnyt "Kotka Nyheter" oli linjaltaan ruotsinmielinen ja perustuslaillinen. Vuosina 1899–1904 se oli neljästi viranomaisten lakkauttamana. Ruotsinkielisen lehden rinnalla kustannusyhtiö Kotka Tryckeri Ab julkaisi suomenkielisiä "Kotkan Uutisia".


title: Kotka Nyheter

text: Taloudellisista vaikeuksista kärsinyt yhtiö siirtyi vuonna 1917 kirjapainon faktorin K.I. Forsmanin ja myöhemmin tämän perillisten omistukseen. Vuodenvaihteessa 1944–1945 se myytiin loviisalaiselle Östra Nylands Tidnings- & Tryckeri Ab:lle. Tämän jälkeen "Kotka Nyheter" ilmestyi "Östra Nylandin" osapainoksena, jonka erotti päälehdestä vain nimiö. Vuodesta 1971 alkaen "Kotka Nyheter" esiintyi mainintana "Östra Nylandin" nimiössä. Vuonna 2015 "Östra Nyland" ja "Borgåbladet" yhdistyivät ja viimeinen jäänne "Kotka Nyheter" -lehdestä, maininta nimiössä jäi historiaan.


title: Kotka Nyheter

text: Lehti ilmestyi kahdesti ja loviisalaislehden osapainoksena kolmesti viikossa. Sen levikki oli 400–600 kappaletta. Päätoimittajina työskentelivät A. W. Odenwall (vastaava toimittaja 1897), Herman Hultin (1897–1909), Ernst Lundström (1909–1911), Karl Israel Forsman (1912–1914 ja 1918–1931), Julius Eriksson (1915–1918) ja Fjalar Forsman (1932–1944).


title: Fredrikshamns Tidning

text: Fredrikshamns Tidning oli Haminassa vuosina 1884–1910 ilmestynyt ruotsinkielinen sanomalehti.


title: Fredrikshamns Tidning

text: Lehden julkaisijana toimi ruotsinmielisten haminalaisten kauppiaspiirien perustama kirjapaino- ja lehtiyhtiö. Kielikysymyksessä "Fredrikshamns Tidning" pyrki tasapuolisuuteen ja Venäjän-politiikassaan se oli perustuslaillinen, mutta hyvin maltillinen. Kahdesti viikossa ilmestyneen lehden uutiset käsittelivät etupäässä Haminan ja sen lähiympäristön asioita. Kaupungin ruotsinkielisen väestön vähentyessä se lopetettiin tilaajien puutteen takia.


title: Fredrikshamns Tidning

text: Päätoimittajina työskentelivät Athniel Enckell (1884–1885), Georg Lindén (1886), Hugo Helenius (1887), Viktor Kåhlman (1888), Carl Schulman (1888–1890), Wentzel Hagelstam (1890–1893), Ernst Gråsten (1893–1895), R. Enckell (1895), Walter Sjöblom (1895–1897), Verner Humble (1898–1900), August Tranchant (toimittajana 1897–1900 ja yhdessä K. Wensströmin kanssa 1901–1903), Carl von Diederichs (1904–1905), Gabriel Sanden (1905–1907), Nikolai Sergejeff (vastaava toimittaja 1906–1907), Helge Wilén (1907–1908), Gustaf Appelgren (vast. toim. 1908–1909) ja Bruno Ehrstén (1908–1910).


title: Isobel Campbell

text: Isobel Campbell (27. huhtikuuta 1976, Glasgow) on skotlantilainen laulaja-lauluntekijä ja sellisti. Hän oli skottiyhtye Belle & Sebastianin jäsen sen perustamisesta vuonna 1996 vuoteen 2002, jolloin hän erosi yhtyeestä henkilökohtaisista syistä. Hän oli yhtyeen taustalaulaja ja soitti selloa sekä koskettimia.


title: Isobel Campbell

text: Campbell on tehnyt kaksi levyä nimellä The Gentle Waves. Ensimmäinen oli vuonna 1999 julkaistu "The Green Fields of Foreverland" ja toinen "Swansong For You", joka julkaistiin vuonna 2000. Lisäksi hän on julkaissut omalla nimellään sooloalbumit "Amorino" (2003) ja "Milkwhite Sheets" (2006).


title: Isobel Campbell

text: Campbell on tehnyt yhteistyötä Mark Laneganin kanssa. He ovat julkaisseet EP:n "Time Is Just the Same" (2004) ja levyt "Ballad of the Brokean Seas" (2006), "Sunday at Devil Dirt" (2008) ja "Hawk" (2010).


title: Isobel Campbell

text: Vuonna 2006 "Ballad of Broken Seas" oli ehdolla Mercury Prizen saajaksi.


title: Finland (sanomalehti)

text: Finland oli Helsingissä vuosina 1884–1892 ilmestynyt ruotsinkielinen sanomalehti.


title: Finland (sanomalehti)

text: Suomalaisen puolueen ruotsinkielisen äänenkannattajan perustivat kieliasiassa vapaamieliset fennomaanit kuten Zacharias Topelius, Agathon Meurman, Axel Fredrik Granfelt ja Herman Råbergh. Tässä mielessä sitä voi pitää "Morgonbladetin" seuraajana. Kristillisiä ja vapaamielisiä arvoja korostanut "Finland" esiintyi kielikysymyksessä sovinnollisena, mikä herätti ankaraa arvostelua oman puolueen ja varsinkin nuorsuomalaisten taholta. Taloudellisesti lehti osoittautui kannattamattomaksi.


title: Finland (sanomalehti)

text: Kuudesti viikossa ilmestyneen lehden levikki laski alkuvaiheen yli kahdesta tuhannesta tuhanteen viiteensataan kappaleeseen vuonna 1892. Painoksesta noin puolet levisi Helsingin ulkopuolelle. Päätoimittajina työskentelivät Ernst Albert Forssell (1885), Agathon Meurman (1886–1888), Gustaf Malmström (1889–1891) ja Karl Widenius (1891–1892).


title: Figaro (1886)

text: Figaro oli Helsingissä vuonna 1886 ilmestynyt ruotsinkielinen sanomalehti.


title: Figaro (1886)

text: Guido Grönvallin kustantaman ruotsinmielisen "Figaron" tarkoituksena oli julkaista alkuperäisartikkeleita sekä Euroopasta sähkeitse ja kirjeenvaihtajien välityksellä saatuja uutisia. Ilmoitustila oli rajattu takasivulle. Kerran viikossa julkaistun lehden levikki jäi odotettua pienemmäksi, vain 1500 kappaleeseen. Se ehti ilmestyä vajaat puoli vuotta.


title: 1. jääkäriprikaati (jatkosota)

text: 1. Jääkäriprikaati (1. JPr) oli varusmiehistä koottu nopealiikkeinen ja iskukykyinen yhtymä, joka oli jatkosodan alkaessa ylipäällikön reservinä. Jääkäriprikaatiin kuuluivat jääkäripataljoonat 2, 3, 4 ja 5 ja sodan lopulla vielä panssarijääkäripataljoona. Hyökkäysvaiheessa 1941-1942 Kevyt Patteristo 11 taisteli 1. Jääkäriprikaatin orgaanisena osana Korpiselästä Poventsaan.


title: 1. jääkäriprikaati (jatkosota)

text: 1. Jääkäriprikaatin perustamiseksi siirrettiin jääkäripataljoonat 2, 3 ja 4 Kuopioon, jossa prikaatinkomentajaksi määrätty eversti Urho Sihvonen perusti prikaatin kevät kesällä 1940. Kesällä prikaatinkomentajan tehtävät vastaanotti eversti Ruben Lagus.


title: 1. jääkäriprikaati (jatkosota)

text: Eversti Ruben Laguksen komentaman 1. Jääkäriprikaatin sijoituspaikka oli Riihimäen-Kouvolan alueella. Riihimäellä 21.6.1941 ilmoittautui Kevyt Patteristo 11:n komentaja kapteeni (myöh. majuri) Vesenterä eversti Lagukselle, jonka jälkeen 1. Jääkäriprikaatiin orgaanisesti liitetty patteristo jatkoi seuraavat päivät koulutuksen hiomista ja yhteistoiminnan harjoittelua jääkäripataljoonien kanssa. 1. Jääkäriprikaati sai käskyn 22. kesäkuuta 1941 valmistautua siirtymään Huutokosken-Varkauden alueelle. Samalla se liitettiin Karjalan Armeijan Ryhmä Oinoseen. Prikaatiin liitettiin heinäkuun lopulla panssaripataljoona, jolloin muodostettiin osasto Lagus. Osastoon kuuluivat panssaripataljoonalla vahvennetun prikaatin lisäksi jalkaväkirykmentti 44, kenttätykistörykmentti 3:n III patteristo, raskaat patteristot 2 ja 3, pioneeripataljoona 1 sekä 12. autokomppania.


title: 1. jääkäriprikaati (jatkosota)

text: Sotatoimien alettua osasto aloitti 5. syyskuuta etenemisen tavoitteena Aunus ja Mäkriän risteys. Vielä samana iltana tapahtuneen Aunuksen valtauksen jälkeen osasto jatkoi edelleen Tuuloksenjoen kautta Syvärille ja Petroskoihin.


title: 1. jääkäriprikaati (jatkosota)

text: Panssaripataljoonasta tuli maaliskuussa 1942 muodostetun panssariprikaatin I pataljoona ja osasto Laguksesta tuli kesäkuussa Panssaridivisioona, johon jääkäriprikaati kuului. Prikaati siirrettiin kesäkuussa 1943 etulinjaan Syvärin rintaman länsiosaan.


title: Elbow

text: Elbow on vuonna 1997 perustettu brittiläinen alternative rock -yhtye Burysta, Suur-Manchesterin alueelta, joka on julkaissut seitsemän studioalbumia.


title: Elbow

text: Laulaja Guy Garvey ja kitaristi Mark Potter tapasivat jo kouluikäisinä. Vaikka kaikki jäsenet ovat soittaneet yhdessä vuodesta 1990, yhtye sai nykyisen nimensä Elbow vasta vuonna 1997.


title: Elbow

text: Elbow julkaisi debyyttialbuminsa "Asleep in the Back" vuonna 2001, ja oli sekä Mercury Awards- että Brit Awards -ehdokkaana. Seuraava albumi "Cast of Thousands" (2003) sai nimensä yhtyeen Glastonburyssa nauhoittamasta festivaaliyleisön ”We still believe in love, so fuck you” -yhteislaulusta, jonka voi kuulla levyllä kappaleen ”Grace under Pressure” lopussa. Vuoden 2005 "Leaders of the Free World" oli yhtyeen omakustanne, joka nauhoitettiin vuokratussa studiossa Salfordissa.


title: Elbow

text: Elbow voitti Mercury Prizen levyllään "Seldom Seen Kid" vuonna 2008. Lisäksi levyllä oleva ”One Day Like This” sai parhaan kappaleen Ivor Novello -palkinnon ja ”Grounds for Divorce” äänestettiin parhaaksi uudeksi kappaleeksi.


title: Elbow

text: Elbow’n ensimmäinen Suomen-vierailu oli Ruisrockissa kesällä 2011.


title: Aleksandrs Ņiživijs

text: Aleksandrs Ņiživijs (s. 16. syyskuuta 1976 Riika, Latvian SNT, Neuvostoliitto) on latvialainen jääkiekkoilija, joka pelaa KHL-joukkue Lev Prahassa.


title: Aleksandrs Ņiživijs

text: Ņiživijs oli mukana Latvian jääkiekkomaajoukkueessa MM-kilpailuissa ensimmäisen kerran vuonna 1995. Vuoden 2009 MM-kilpailuissa valmentajat valitsivat Ņiživijsin Latvian joukkueen kolmen parhaan pelaajan joukkoon. Turnauksessa hän keräsi kahdeksan tehopistettä. MM-kisojen lisäksi hän on pelannut kolmissa olympialaisissa.


title: Rasta (yhtye)

text: Rasta oli valkovenäläinen melodisen death metalin yhtye.


title: Pitkäpallo

text: Pitkäpallo oli suomalainen pallopeli, josta kehittyi nykyinen pesäpallo.


title: Pitkäpallo

text: Lauri "Tahko" Pihkala kehitti pitkäpallon muuttamalla kuningaspallon sääntöjä vuonna 1915 ja uudestaan vuonna 1917. Hän kehitti lajia ottamalla vaikutteita ruotsalaisesta långbollista ja amerikkalaisesta baseballista, ja hän kutsui peliä pitkäpalloksi, jotta se eroaisi entisestä lajista. Pitkäpalloa pelattiin 1915–1921, ja ensimmäiset valtakunnalliset kisat järjestettin 1919. Pitkäpallokentän muutokset 1920 ja 1921 johtivat uuden lajin, pesäpallon syntyyn.


title: Pitkäpallo

text:
Lyhyestä elinkaarestaan huolimatta lajissa ennätettiin järjestää myös Suomen-mestaruuskilpailuja. Vuonna 1920 suojeluskuntajärjestön mestaruusotteluihin osallistui peräti 14 suojeluskuntapiiriä. Jyväskylän piiri osoittautui parhaimmaksi. SM-ottelussa se sai vastaansa armeijan mestarin, Pioneeripataljoona 1:n Viipurista ja tasainen ottelu päättyi Jyväskylän 19-18 voittoon.
Vuoden 1921 suojeluskuntajärjestön sarjaan osallistui 15 joukkuetta. Etelä-Pohjanmaa voitti järjestön mestaruuden kukistamalla Etelä-Hämeen niukasti 12-11.. Suomen mestaruusturnaukseen osallistui suojeluskuntamestarin lisäksi armeijan mestarina Viipurin Rykmentti sekä kaksi "siviiliseuraa", Helsingin Pallonlyöjät ja Hämeenlinnan Ilves. Myös Jyväskylän Lyseo olisi ollut oikeutettu mukaan, mutta se jättäytyi pois. Loppuottelussa Etelä-Pohjanmaan skp voitti Hämeenlinnan Ilveksen 16-10, mutta ottelulta oli jo etukäteen riistetty SM-arvo vastalauseen johdosta.


title: Pitkäpallo

text: Erilaisten protestihässäköiden, ottelusiirtojen ja luovutusten jälkeen Palloliitto myönsi Suomen mestaruuden Helsingin Pallonlyöjille, mutta joukkue kieltäytyi ottamasta mestaruutta vastaan. Seuraavana kesänä oteltiinkin sitten jo pesäpallon Suomen mestaruuksista. Pitkäpallo eli vielä jonkin aikaa pesäpallon rinnalla, mutta pikkuhiljaa uusi pallonlyöntipeli syrjäytti sen kokonaan.


title: Garching

text: Garching on kahden baijerilaisen paikkakunnan nimi:


title: Charles Joughin

text:
Charles John Joughin (3. elokuuta 1878 Birkenhead, Wirral - 9. joulukuuta 1956 Paterson, New Jersey, Yhdysvallat) oli englantilainen leipuri, joka toimi RMS Titanicilla johtavana leipurina kun laiva törmäsi jäävuoreen ja upposi. Joughin ei päässyt pelastusveneisiin ja kellui kylmässä vedessä tuntikausia kunnes pelastuslautta B onnistui pelastamaan hänet. Myöhemmin haastattelussa Joughin kertoi seisseensä laivan tyyrpuurin puolella kun hän joutui veteen. Hän näki myöhemmin ympärikääntyneen veneen ja lähti uimaan sitä kohti. Aluksi häntä ei veneen kaatumisen pelossa päästetty kyytiin mutta myöhemmin laivan pääkokki Maynard tunnisti hänet ja auttoi hänet veneen päälle.
Myöhemmin Joughin oli mukana SS Oregonilla kun se upposi Bostonin satamassa. Joughin palveli myöhemmin American Exports Linesin valmistamilla aluksilla ja toisessa maailmansodassa joukkojenkuljetusaluksilla. Joughin kuoli vuonna 1956 78-vuotiaana. Hänet haudattiin Cedar Lawn Cemeterylle, Patersoniin.


title: Conquest of Paradise

text: ”Conquest of Paradise” on Vangeliksen vuonna 1992 julkaistu kappale. Se on mukana Ridley Scottin saman vuoden elokuvan "1492: Paratiisin valloitus" soundtrack-albumilla "". Singlenä julkaistu kappale saavutti menestystä singlelistoilla muun muassa Belgiassa, Sveitsissä ja Saksassa, jossa se on kaikkien aikojen 59. myydyin single.


title: Conquest of Paradise

text: Myöhemmin cover-versioita kappaleesta ovat tehneet muun muassa Blake, Klaus Schulze ja John Williams.


title: Conquest of Paradise

text:
Katkelma sanoituksesta, joka on pseudolatinaa, eli ei tarkoita mitään:
In nòreni per ìpe,
in noreni coràh;
tiràmine per ìto,
ne dominà.
In nòreni per ìpe,
in noreni coràh;
tiràmine per ìto,
ne dominà.
Lauluosuuksista vastaa English Chamber Choir, jota johtaa Guy Protheroe.


title: Garching bei München

text: Garching bei München on kaupunki Baijerin osavaltiossa Saksassa aivan Münchenin läheisyydessä. Kaupungin asukasluku on 15 451 asukasta (2009). Garching bei Münchenissä sijaitsee yksi Max Planck -instituuteista ja Euroopan eteläisen observatorion päämaja.


title: Garching bei München

text: Ensimmäinen maininta Garching bei Münchenistä on vuodelta 915. 31. lokakuuta 1957 käynnistettiin Garchingissa Länsi-Saksan ensimmäinen kokeellinen ydinreaktori. Paikkakunnasta tuli kaupunki 1990 ja osa Münchenin teknillisestä yliopistosta muutti sinne 1997.


title: Laura (kappale)

text: ”Laura” on David Raksinin säveltämä ja Johnny Mercerin sanoittama musiikkikappale vuodelta 1945.


title: Laura (kappale)

text: Raksin sävelsi kappaleen alun perin 20th Century Foxin vuoden 1944 elokuvaan "Laura". Elokuvan tunnusmelodiaksi oli alun perin tarkoitettu Duke Ellingtonin sävellystä ”Sophisticated Lady”, mutta Raksin ei katsonut sen sopivan päähenkilölle. Hän sai viikonlopun aikaa säveltää korvaava tunnussävel. Säveltäjä sai sunnuntaina erokirjeen vaimoltaan ja sai siitä lopulta idean elokuvaan sopivaksi melodiaksi. Ohjaaja Otto Preminger ja musiikillinen johtaja Emil Newman käyttivät sävellystä erilaisina sovituksina useassa elokuvan kohtauksessa.


title: Laura (kappale)

text: Seuraavana vuonna Johnny Mercer palkattiin kirjoittamaan sävellykseen sanat. Mercer on sanonut ettei oikeastaan muistanut kappaletta vaikka olikin nähnyt elokuvan. Hänelle toimitettiin melodia ja määrättiin, että kappaleen nimeksi oli tultava myös ”Laura”.


title: Laura (kappale)

text: Laulusta tuli julkaisuvuotenaan suosittu. Woody Hermanin nauhoitus nousi listoilla neljännelle sijalle ja sitä myytiin yhteensä yli miljoona kappaletta. Myös Johnnie Johnstonin, Freddy Martinin, Jerry Waldin ja Dick Haymesin versiot nousivat vuonna 1945 singlelistan kymmenen kärkeen. Myöhemmin kappaleen ovat levyttäneet lukuisat artistit ja sitä pidetään jazzstandardina.


title: Yhdysvaltain salibandymaajoukkue

text: Yhdysvaltain salibandymaajoukkue on USFBA:n hallinnoima joukkue, joka edustaa Yhdysvaltoja kansainvälisissä otteluissa. Yhdysvallat on salibandyn maailmanrankingin sijalla 11. Yhdysvallat yritti lähettää miesten vuoden 1998 maailmanmestaruuskilpailuihin joukkueen, mutta yritys kaatui sponsorien puutteeseen. Maa oli maailmanmestaruuskilpailuissa mukana ensimmäistä kertaa 2002 ja sijoittui 14:nneksi. Joukkueessa oli yhdysvaltalaisten pelaajien lisäksi suomalaisia, ruotsalaisia, norjalaisia ja sveitsiläisiä.


title: Eurooppatie E844

text: E844 eli Eurooppatie 844 on maailman lyhin Eurooppatie. Pituudeltaan se on 24 kilometriä pitkä.


title: Eurooppatie E844

text: Tie johtaa Etelä-Italiassa, Calabrian maakunnasta, Sibarin pikkukaupungista 24 kilometrin päässä olevaan Spezzano Albanesen kylään. Tie kulkee Calabrian niemimaahan nähden poikittaiseen suuntaan. Tiellä on yksi ajokaista suuntaansa.


title: Genelia D’Souza

text: Genelia D’Souza (s. 5. elokuuta 1987) on intialainen näyttelijä, malli ja juontaja. Hän on esiintynyt telugun-, hindin-, tamilin-, kannadan- ja malajalaminkielisissä elokuvissa. Hän on mainostanut lukuisia tuotteita, kuten Fantaa, LG:n matkapuhelimia ja Garnierin ihonvaalennustuotteita.


title: Genelia D’Souza

text: D’Souza nousi julkisuuteen esiinnyttyään Parker Pen -mainoksessa Amitabh Bachchanin kanssa. Hän teki näyttelijändebyyttinsä Ritesh Deshmukhin kanssa Bollywood-elokuvassa "Tujhe Meri Kasam", joka ilmestyi tammikuussa 2003.


title: Genelia D’Souza

text: Genelia D’Souzan ja näyttelijä Ritesh Deshmukhin seurustelusta huhuttiin vuosia, vaikka kumpikaan ei myöntänyt asiaa ennen vuotta 2011. He menivät naimisiin 3. helmikuuta 2012.


title: Genelia D’Souza

text: D’Souza on uskonnoltaan katolinen. Hän on syvästi uskonnollinen ja on kertonut osallistuvansa säännöllisesti messuun sunnuntaisin. Lisäksi aina kun heidän perheensä on koolla, he rukoilevat yhdessä ruusukkoa. Hän pitää rukousta voimakkaana ja rukoilee aina ennen kuvauksia. Hän kutsuu itseään Jumalan lempilapseksi, sillä hänen mielestään Jumala on aina ollut hänelle hyvä.


title: Genelia D’Souza

text: D’Souzan äidinkieli on konkani.


title: Meksikon historia

text: Meksikon historia ulottuu varhaisista intiaanikulttuureista nykyisen Meksikon yhdysvaltojen historiaan.


title: Meksikon historia

text: Arkeologiset löydöt osoittavat metsästäjien ja keräilijöiden kulkeneen Meksikossa 10000–8000 eaa. Seuraavien 2–4 vuosituhannen aikana he alkoivat viljellä alueen luonnonvaraisia kasveja kuten maissia, kesäkurpitsaa ja papuja.


title: Meksikon historia

text: Espanjalaisten saapuessa vuonna 1519 asteekit elivät kukoistuskauttaan ja olivat vain muutamaa vuosikymmentä aiemmin valloittaneet valtaosan Meksikon eteläosasta. Ennen asteekkivaltakuntaa Meksikon alueella oli kukoistanut monia intiaanikulttuureja, muun muassa olmeekit, sapoteekit ja Teotihuacán. Asteekkikulttuurissa laajalle levinnyt käytäntö olivat ihmisuhrit. Esimerkiksi Tenochtitlánin (nyk. México) pyramidin vihkimisen yhteydessä vuonna 1487 uhrattiin eri arvioiden mukaan 2 000–84 400 ihmistä neljän päivän sisällä.


title: Meksikon historia

text: Espanjan valloittajat, konkistadorit, saapuivat Tenochtitlániin vuonna 1519, vangitsivat asteekkijohtaja Montezuman ja asettuivat tämän kanssa palatsiin asumaan. Näin espanjalaiset saattoivat hallita asteekkeja Montezuman avulla. Monesti on väitetty asteekkien suhtautuneen alussa espanjalaisiin ystävällisesti, koska he uskoivat Hernán Cortésin olevan ennustusten mukaisesti idästä palannut jumala Quetzalcóatl. Asteekit alkoivat toimia espanjalaisia vastaan vasta, kun eräs Cortésin taitamaton upseeri murhautti raa’asti koko asteekkiylimystön eräällä aukiolla. Pian Montezuma kuoli joko espanjalaisten tai asteekkien tappamana, ja espanjalaiset pakenivat Tenochtitlánista menettäen suuren määrän miehiä. Espanjalaiset kuitenkin palasivat vuonna 1521. Eurooppalaisilla oli puolellaan rauta-aseet ja haarniskat, tuliaseita sekä hevosia. He saivat painostettua asteekkeja vihaavia intiaaneja puolelleen. Meksikon pääkaupungin piirityksessä ja valtauksessa auttoi 100 000 tlaxcalteekkia. Eurooppalaisia helpotti myös heidän mukanaan tuomien tautien tuhoisa leviäminen intiaaniväestöön. Kun Meksikon eteläosa oli vallattu, asteekkien päälliköitä hirtettiin ja tavallisia intiaaneja joutui muun muassa maaorjiksi suurtiloille ja pakkotöihin kaivoksiin.


title: Meksikon historia

text: Miguel Hidalgo julisti 16. syyskuuta 1810 Meksikon itsenäiseksi pienestä Doloresin kaupungista käsin, mikä johti itsenäisyyssotaan, joka päättyi viimein itsenäistymiseen vuonna 1821. Agustín de Iturbide julistautui Meksikon keisariksi vuonna 1822, mutta hänen valtakautensa päättyi maanpakoon ja tasavallan perustamiseen 1824 Guadalupe Victoria ensimmäisenä presidenttinä. Itsenäisyyden ensimmäisinä vuosikymmeninä maan vahva mies oli Antonio López de Santa Anna, joka menetti Texasin Yhdysvalloille. Sitä seuranneessa sodassa ja Guadalupe Hidalgon rauhassa vuonna 1848 Meksiko menetti kolmanneksen pinta-alastaan Yhdysvalloille. Tyytymättömyys johti liberaalien Ayutlan vallankumoukseen ja "Reforma"-nimellä tunnettuun uudistuskauteen.


title: Meksikon historia

text: 1860-luvulla Ranskan Napoleon III pyrki Meksikon herraksi ja asetti Itävallan keisarin Frans Joosef I:n veljen, arkkiherttua Maksimilianin, Meksikon keisariksi konservatiivien ja katolilaisten tuella. Toinen Meksikon keisarikunta päättyi Benito Juárezin tukijoiden voittoon ja tasavallan palautukseen 1867.


title: Meksikon historia

text: Tasavaltalainen kenraali Porfirio Díaz nousi presidentiksi 1876 ja lopulta diktaattoriksi. Hänen valtakautensa, "porfiriato", kesti 1876–1911. Hän oli päässyt valtaan tunnuslauseella ”Yleinen äänioikeus, ei uudelleenvalintaa”; myöhemmin hänen vastustajansa käyttivät sitä iskulauseenaan. Vuoden 1910 uudelleenvalinta oli liikaa Díazin vastustajille. Tällöin puhkesi suuri Meksikon vallankumous, aluksi Francisco I. Maderon johdolla. Vallankumous johti Díazin syrjäyttämiseen ja monen vuoden taisteluihin. Maderon syöksi vallasta 1913 kenraali Victoriano Huerta. Sisällissotaan osallistuivat muun muassa Pancho Villa ja Emiliano Zapata.


title: Meksikon historia

text: Vallankumous laantui Venustiano Carranzan johdolla säädettyyn vuoden 1917 perustuslakiin. Carranza surmattiin ja häntä seurasi Álvaro Obregón 1920, jota puolestaan seurasi Plutarco Elías Calles. Obregón valittiin uudelleen 1928, mutta hänet murhattiin ennen kuin hän astui virkaansa. Calles perusti tämän jälkeen Institutionaalisen vallankumouspuolueen, joka pysyi vallassa seitsemänkymmentä vuotta.


title: Meksikon historia

text: Neljänkymmenen seuraavan vuoden aikana Meksikon talous kasvoi nopeasti, mitä on joskus kutsuttu Meksikon ihmeeksi, "El Milagro Mexicano". Presidentti Lázaro Cárdenas kansallisti maan öljyvarat Petróleos Mexicanosiksi, mikä käynnisti kansainvälisen kriisin ulkomaisten yritysten menettäessä omistuksiaan.


title: Meksikon historia

text: Talouskasvun kääntöpuolena oli väen pakeneminen maalta suurten kaupunkien köyhälistökortteleihin ja tilapäistöihin laittomasti rajan yli Yhdysvaltoihin.


title: Meksikon historia

text: Vallankumouspuolueen valta sai huolestuttaviakin piirteitä, kuten vuoden 1968 satojen opiskelijoiden Tlatelolcon verilöylyn Méxicossa vain kymmenen päivää ennen kaupungissa järjestettyjä vuoden 1968 olympialaisia. Samoin 1960-luvulla kukistettiin muun muassa pidätyksin vapaa ammattiyhdistysliike. 1970-luvulla maassa katosi ihmisiä muun muassa poliisin Valkoisen Prikaatin takia. Öljyvarojen tuoma vauraus salli löysän taloudenpidon, ja Meksikon peso menetti arvoaan. Vuonna 1976 löydettiin valtava merenalainen Cantarellin öljykenttä, josta tuli merkittävin Meksikon öljyntuotannon lähde.


title: Meksikon historia

text: Vuonna 1985 maanjäristys surmasi tuhansia Méxicossa. Vuonna 1986 maa ei enää pystynyt maksamaan velkojaan, vaan se joutui solmimaan sopimuksen kansainvälisen valuuttarahaston kanssa. Vuonna 1988 vallankumouspuolueen täytyi jo turvautua vaalivilppiin pysyäkseen vallassa vaalikomission julistaessa Carlos Salinasin voittajaksi. Vallankumouspuolue hävisi ensimmäistä kertaa vuoden 1992 kuvernöörin vaalin Chihuahuassa.


title: Meksikon historia

text: Vuoden 1994 alusta voimaan tullut vapaakauppasopimus NAFTA johti zapatista-kapinaan köyhässä eteläisessä Chiapasissa. Hallitus taltutti sen ja rauhansopimus solmittiin maaliskuussa. Vallankumouspuolueen presidenttiehdokas Luis Donaldo Colosio murhattiin samassa kuussa, mutta hänet korvannut Ernesto Zedillo voitti elokuun 1994 vaalit. Joulukuussa 1994 osakekurssit romahtivat, kun hallitus päästi peson kellumaan. Tammikuuhun 1995 peso menetti kolmanneksen arvostaan, minkä vuoksi Yhdysvaltain ja kansainvälisen yhteisön oli annettava Meksikolle 50 miljardia dollaria lainaa maan talouden pelastamiseen. Hallitus yritti vielä kukistaa zapatistoja, mutta myöntyi vuoden 1995 lopulla suurempaan autonomiaan mayoille. Kapina kiihtyi, kun vasemmistolainen EPR hyökkäsi hallituksen joukkoja vastaan 1996.


title: Meksikon historia

text: Vuonna 1997 vallankumouspuolue kärsi vakavan tappion menettäessään enemmistönsä alahuoneessa ensimmäisen kerran sitten vuoden 1929. Sen alamäki jatkui, kun Vicente Fox voitti vuoden 2000 presidentinvaalit kautta aikain ensimmäisenä opposition ehdokkaana.


title: Meksikon historia

text: Joulukuussa 1997 aseistettu joukko tappoi 45 intiaania chiapasilaisessa kylässä. Helmikuussa 2000 puolestaan opiskelijoiden pitkä lakko ja protestit lukukausimaksujen korotuksia vastaan muuttuivat väkivaltaisiksi. Oaxacan kaupungissa kansanjoukko nousi kuvernööriä vastaan kesällä 2006 ja hallitsi kaupunkia kuukausia ennen kuin liittovaltion poliisi kukisti mielenosoittajat lokakuussa.


title: Meksikon historia

text: Maassa järjestettiin kesäkuussa 2006 presidentin- ja parlamenttivaalit. Toisella kierroksella PAN:n Felipe Calderónia oli vastassa PRD:n Andrés Manuel López Obrador, joka hävisi niukasti. Kuukausien protestien ja äänten osittaisen uudelleenlaskennan jälkeen keskusvaalilautakunta julisti Felipe Calderónin voittajaksi 6. syyskuuta 2006. Hän astui virkaansa 1. joulukuuta. López Obrador julistautui varjopresidentiksi.


title: Meksikon historia

text: Presidentti Calderón julisti sodan huumekartelleja vastaan joulukuussa 2006. Meksikon hallituksen mukaan huumesodassa oli elokuun alkuun 2010 mennessä kuollut 28 000 ihmistä. Suurin osa kuolleista on saanut surmansa huumejengien välisissä yhteenotoissa.


title: Hyvinkään Rasti

text: Hyvinkään Rasti on hyvinkääläinen suunnistusseura. Hyvinkään Tahkon suunnistusjaosto irtautui Hyvinkään Rastiksi vuonna 1967. Seuraa ovat edustaneet muun muassa Outi Borgenström, Arto Lilja, Ari Kattainen, Viktor Kortšagin ja Ksenija Tšernyh.


title: Hyvinkään Rasti

text: Hyvinkään Rasti järjesti vuonna 1975 Hiihtosuunnistuksen MM-kilpailut Hyvinkään Pontevan kanssa. Jukolan viestin seura on järjestänyt vuonna 1970 yhdessä Riihimäen Suunnistajien kanssa ja vuonna 2010 Rajamäen Rykmentin. Rasti on järjestänyt myös Fin5-rastiviikon vuonna 2003 yhdessä Riihimäen Suunnistajien ja Lounais-Hämeen Rastin kanssa, ykkösryhmän SM-viestin 2008, sprintin MM-katsastuksen 2007 sekä aluemestaruuskilpailuja ja kaupungin sisäisiä kilpailuja. Seura valittiin Nuori Suomi -sinettiseuraksi vuonna 2008.


title: New Yorkin lento-onnettomuus (1960)

text: New Yorkin lento-onnettomuus (1960) on kaikkien aikojen kolmanneksi pahin New Yorkin kaupungissa tapahtunut lento-onnettomuus. Se tapahtui 16. joulukuuta 1960, kun kaksi kotimaan lennolla ollutta konetta törmäsivät ilmassa, jolloin toinen koneista (Trans World Airlinesin lento 266) putosi Staten Islandille ja toinen (United Airlinesin lento 826) Brooklyniin Seventh Avenuen ja Sterling Placen risteykseen.


title: New Yorkin lento-onnettomuus (1960)

text: Onnettomuudessa kuoli kaikki 128 koneissa ollutta henkilöä ja kuusi muuta ihmistä. Onnettomuus on ilmailuhistorian ensimmäinen, jonka tutkinnassa käytettiin mustan laatikon avulla saatuja tietoja.


title: New Yorkin lento-onnettomuus (1960)

text: United Airlinesin lennolla matkustanut 11-vuotias Stephen Baltz selvisi törmäyksestä hengissä, mutta kuoli seuraavana aamuna sairaalassa. Hän ehti antaa tutkijoille oman kuvauksensa onnettomuuden tapahtumista ennen kuolemaansa.


title: Xanadu (kaupunki)

text: Xanadu (, pinyin: Shàngdū, "ylempi pääkaupunki") oli Kublai-kaaniin Yuan-dynastian ensimmäinen pääkaupunki Kiinassa vuosina 1263–1273 ja sittemmin dynastian kesäpääkaupunki vuosina 1274–1364. Xanadu hylättiin vuonna 1430. Kaupungin jäänteet sijaitsevat nykyisen Sisä-Mongolian Xilingolin liiton alueella, 275 kilometriä Pekingistä pohjoiseen.


title: Xanadu (kaupunki)

text: Kaupungin suunnitteli Kublai-kaanin kiinalainen neuvonantaja Liu Bingzhong vuonna 1256 ja se valmistui 1259. Kublai-kaani nimesi paikan "Kaiping"in kaupungiksi vuonna 1260. Suunnittelussa noudatettiin kiinalaista fengshuin perinnettä ja se suhteutettiin läheisiin vuoriin ja jokeen. Kaupungin pinta-ala oli 25 000 hehtaaria; nykyisin sen suojavyöhyke käsittää 150 722 hehtaarin alueen. Kaupunki pyrki ainutlaatuisella tavalla yhdistämään mongolien nomadikulttuuria ja han-kiinalaista kulttuuria. Kaupungista Kublai-kaani perusti Yuan-dynastian. Kun dynastia perusti uuden Suuren pääkaupungin, "Dadu"n (nykyinen Peking), jäi Kaiping kesäpääkaupungin asemaan. Vuonna 2012 kaupungin rauniot nostettiin Unescon maailmanperintölistalle.


title: Xanadu (kaupunki)

text: Pääkaupunki käsitti kolmen sisäkkäistä neliönmuotoista muuria: sisimpänä keisarillinen palatsi, laajempi keisarillinen kaupunki ja ulompi kaupunki. Ulomman kaupungin pääosin maa-aineksesta koostuvat sivut ovat pituudeltaan 2,050×2,115 kilometriä ja ympärysmitta noin 9 kilometriä. Sisemmällä kaupungilla ja keisarillisella palatsilla oli suojanaan tiilestä ja kivestä tehty muuri. Sisemmän kaupungin sivut olivat noin 1,4 kilometriä pitkät.


title: Xanadu (kaupunki)

text: Kaupungin noustua pääkaupungiksi siellä asui 110 000 henkeä. Kaupungissa toimi 60 valtionvirastoa ja 160 temppeliä. Postitie johti kaikkiin ilmansuuntiin ja kaupunki muodostui Pohjois- ja Keski-Kiinan liikenteelliseksi solmupisteeksi. Tiefan’ganin kanaalin jäänteet osoittavat jokiveden virtausta ohjatun laajassa mitassa kaupunkiin.


title: Xanadu (kaupunki)

text: Ulomman muurin lähellä lännessä oli keisarillinen Bei Yuan -puutarha, ja pohjoispuolella oli metsästykseen tarjoitettu alue harvinaisine lintuineen, petoineen, kukkineen ja puineen. Rakennettiin kuuluisuutta saavuttanut Zongmaon rakennus, jossa järjestettiin Ma Yan -nimellä tunnettuja loisteliaita aterioita valtionasioiden hoitamiseksi. Eteläosassa oli toimistoja, temppeleitä ja työpajoja.


title: Xanadu (kaupunki)

text: Sisempi kaupunki sijaitsi ulomman kaupungin kaakkoispuolella. Kadut rakennettiin symmetrisesti. Alueella sijaitsi monia toimisto- ja temppelirakennuksia. Luoteessa oli Qianyuan ja kaakossa Huayan temppeli. Eteläisen Mingde-portin paikka on yhä näkyvissä. Mingde-porttia ja itäistä muuria on tosin yritetty korjata.


title: Xanadu (kaupunki)

text:
Keisarillisen palatsin sivut ovat noin 550 metriä pitkät. Pinta-ala vastaa lähes puolta Pekingin Kielletyn kaupungin alueesta.
Kaupungissa Kublai-kaani nousi valtaan, isännöi uskonnollisia väittelyitä ja viihdytti ulkomaalaisia matkailijoita, joiden kirjoitukset toimivat inspiraation lähteenä ja kaupunki saavutti muussa maailmassa legendaarisen maineen. Paikka edesauttoi myös tiibetiläisen buddhismin laajenemista.


title: Albert Hackett

text: Albert Hackett (16. helmikuuta 1900 New York, New York – 16. maaliskuuta 1995) oli yhdysvaltalainen elokuvakäsikirjoittaja ja näytelmäkirjailija. Hän aloitti näyttelijänä jo kuusivuotiaana. Hackett halusi kuitenkin näytelmäkirjailijaksi, ja tämä haave toteutui hänen tavattuaan myös kirjoittamisesta kiinnostuneen näyttelijäkollegan Frances Goodrichin, josta myöhemmin tuli hänen aviovaimonsa. Yhdessä he kirjoittivat muun muassa 1929 ensi-iltaan tulleen menestysnäytelmän "Up Pops the Devil", josta tehtiin myös elokuvaversio. Hackettin ja Goodrichin kirjallinen yhteistyö jatkui, kunnes he siirtyivät eläkkeelle 1961. Hackett jätti näyttelemisen ryhdyttyään käsikirjoittajaksi, mutta vieraili vielä vuonna 1940 Broadwaylla näytelmässä "Mr. and Mrs. North". Hackett ja Goodrich saivat Pulitzer-palkinnon "Nuoren tytön päiväkirjan" Broadway-näytelmäversiosta (suom. "Anne Frankin päiväkirja"), joka tuli ensi-iltaan vuonna 1954.


title: Rock’n Roll Never Dies

text: Rock’n Roll Never Dies on vuonna 2006 ensi-iltansa saanut Juha Koirasen ohjaama suomalainen elokuva. Elokuvan merkittävimmissä rooleissa näyttelevät Samuli Edelmann, Marjukka Halttunen (Samulin äiti) ja Kari-Pekka Toivonen (Pumppu, Samulin kaveri).


title: Rock’n Roll Never Dies

text: Elokuva kertoo nelikymppisestä miehestä, Tigeristä, joka asuu kotona ”maailman parhaiden vanhempiensa” kanssa. Vanhemmat tukevat poikaansa tämän musiikkiharrastuksessa ja luovassa kirjoittamisessa. Tiger muistelee nuoruusaikojensa bändiä, kunnes sen aika koittaa jälleen. Kaveri Yhdysvalloista lähettää kirjeen ja pyytää vielä kerran keikalle – suureen Helsinkiin. Kaikki ei ole kuitenkaan aivan niin kuin pitäisi. Tigerille selviää myös hänestä itsestään jotakin sellaista, mitä hän ei ole koskaan aiemmin tiennyt, ja selviää, miksi häneen suhtaudutaan niin kuin suhtaudutaan. Elokuva sai kolme Jussi-ehdokkuutta: Kari-Pekka Toivonen parhaasta miessivuosasta, Marjukka Halttunen parhaasta naissivuosasta ja Juha Koiranen parhaasta käsikirjoituksesta.


title: Al fine

text: Al fine [] () on nuottikirjoituksessa käytettävä merkintä. Se osoittaa, että sävellys on kerrattava joko alusta ("Da capo al fine") tai merkistä ("Dal segno al fine") kappaleen loppuun tai vaihtoehtoisesti "fine"-merkintään saakka.


title: Powhatansota

text: Powhatansota käytiin vuosina 1622–1644 nykyisen Virginian osavaltion seudulla. Siinä olivat vastakkain alueen englantilaiset uudisasukkaat ja intiaanit. Sota alkoi kun intiaanit tekivät yllätyshyökkäyksen uudisasukkaita vastaan 22. maaliskuuta 1622. Hyökkäyksessä kuoli noin 350 uudisasukasta. Hyökkäyksen jälkeen uudisasukkaat tekivät useita hyökkäyksiä intiaaneja vastaan vuosittain 1622–1636. Tätä seurasi rauhallisempi ajanjakso, joka päättyi kun intiaanit tekivät uuden hyökkäyksen vuonna 1641. Hyökkäyksen jälkeen oli taas rauhallisempi aika, joka päättyi intiaanien vuonna 1644 tekemään suureen hyökkäykseen, jossa kuoli noin 500 uudisasukasta. Tämän viimeiseksi jääneen intiaanihyökkäyksen jälkeen uudisasukkaat aloittivat sotaretken, joka murskasi intiaaniheimojen liittokunnan. Uudisasukkaat tekivät rauhan intiaanien kanssa ja jakoivat heimoille maata.


title: Powhatansota

text: Englantilaiset perustivat Jamestownin siirtokunnan vuonna 1607. Siirtokunnan asukkaat pitivät yllä rauhanomaisia suhteita alueen algonkinia puhuneisiin intiaaniheimoihin. Päällikkö Wahunsunacock yhdisti noin 30 alueen heimoa liittokunnaksi. Englantilaiset kutsuivat häntä nimellä Powhatan. Wahunsunacock kuoli vuonna 1618 ja hänen tilalleen Powhatanin liittokunnan johtajaksi nousi hänen veljensä Opechancanough. Opechancanough esitti neljän vuoden ajan olevansa ystävällinen englantilaisia kohtaan. Powhatansota alkoi, kun hän johti intiaanit yllätyshyökkäykseen uudisasukkaita vastaa 22. maaliskuuta 1622 (Jamestownin verilöyly). Hyökkäyksessä kuoli 350 uudisasukasta: miehiä, naisia ja lapsia.


title: Powhatansota

text: Hyökkäyksen jälkeen uudisasukkaat esittivät haluavansa rauhaa ja kutsuivat Powhatanin liittokunnan johtajat rauhankokoukseen. Kokouksessa uudisasukkaat hyökkäsivät intiaanien kimppuun. Opechancanoughin ja muiden päälliköiden onnistui paeta ja liittokunta alkoi käydä sotaa uudisasukkaita vastaan. Uudisasukkaat tekivät kolme kostoretkeä intiaaneja vastaan vuosittain neljäntoista vuoden ajan lyödäkseen intiaanien liittokunnan. Tätä seurasi rauhallisempi ajanjakso, joka päättyi vuonna 1641 kun intiaanit tekivät hyökkäyksen uudisasukkaita vastaan. Hyökkäystä seurasi rauhallinen ajanjakso, mutta se päättyi vuonna 1644 intiaanien viimeiseksi jääneeseen, isoon yllätyshyökkäykseen. Hyökkäyksessä kuoli noin 500 uudisasukasta.


title: Powhatansota

text: Uudisasukkaat aloittivat uuden sotaretken Powhatanin liittokuntaa vastaan vuonna 1644. Uudisasukkaita auttoivat kristinuskoon kääntyneet intiaanit. Sotaretken aikana Opechancanough jäi uudisasukkaiden vangiksi ja hänet ammuttiin. Sotaretki murskasi Powhatanin liittokunnan ja uudisasukkaat tekivät erilliset rauhansopimukset eri heimojen kanssa ja määräsivät heimojen asuinalueet.


title: Simon Bertilsson

text: Simon Bertilsson (s. 19. huhtikuuta 1991 Karlskoga, Ruotsi) on ruotsalainen jääkiekkopuolustaja, joka pelaa SHL-joukkue Brynäs IF:ssä. Hän on pelityyliltään puolustava puolustaja.


title: Simon Bertilsson

text: Bertilsson on Bofors IK:n kasvatti. Hän siirtyi 16-vuotiaana kaudeksi 2007–2008 Brynäs IF:n J20-joukkueeseen. Bertilsson voitti joukkueessa J20 SuperElitin mestaruuden vuonna 2009 sekä hopeaa vuosina 2008 ja 2010. Kaudella 2008–2009 hän oli tehoilla 9+22=31 Brynäsin tehokkain puolustaja ja sijoittui J20 SuperElitin puolustajien pistepörssissä neljänneksi. Samalla kaudella Bertilsson teki myös Elitserien-debyyttinsä pelaten 21 runkosarjaottelua tehden yhden syöttöpisteen sekä neljä playoff-ottelua ilman tehopisteitä.


title: Simon Bertilsson

text: Philadelphia Flyers varasi Bertilssonin kolmannella kierroksella 87. pelaajana . myös KHL-joukkue Metallurg Magnitogorsk varasi hänet 86. pelaajana. Kauden 2009–2010 Bertilsson pelasi lähes kokonaan Elitserienissä ja hän teki 32 runkosarjaottelussa tehot 1+3=4. Hän edusti myös hopeaa voittanutta J20-joukkuetta kahden playoff-ottelun verran.


title: Simon Bertilsson

text: Kaudella 2010–2011 Bertilsson teki Elitserienissä 36 runkosarjaottelussa kaksi syöttöpistettä. Maaliskuussa 2011 hän teki kaksivuotisen jatkosopimuksen Brynäsin kanssa. Kauden 2011–2012 päätteeksi Bertilsson voitti Ruotsin-mestaruuden. Kausi 2012–2013 hänellä päättyi kuitenkin 22 ottelun jälkeen olkapäävammaan. Helmikuussa 2013 Bertilsson teki kolmivuotisen jatkosopimuksen Brynäsin kanssa.


title: Simon Bertilsson

text: Bertilsson toimi kaudella 2015–2016 Brynäsin varakapteenina. Hän pelasi kuitenkin olkapäävamman vuoksi vain viisi ottelua. Tammikuussa 2016 Bertilsson teki joukkueen kanssa taas kolmivuotisen jatkosopimuksen. Kauden 2016–2017 päätteeksi hän voitti SHL-hopeaa.


title: Simon Bertilsson

text: Bertilsson edusti Ruotsia Pyeongchangin olympiakisoissa 2018. Yhteensä hän on pelannut 12 A-maaottelua tehopistein 1+1=2. Bertilsson teki A-maajoukkuedebyyttinsä Channel One Cupissa 17. joulukuuta 2011 Moskovan Hodynka-areenalla isäntäjoukkue Venäjää vastaan. Ensimmäisen A-maajoukkuemaalinsa hän teki Channel One Cupissa Moskovan VTB-jääpalatsissa 15. joulukuuta 2016 Venäjää vastaan. Bertilssonin osuma jäi Ruotsin 3–1-voittoon päättyneen ottelun ratkaisumaaliksi.


title: Simon Bertilsson

text: Bertilsson pelasi myös alle 20-vuotiaiden MM-kilpailuissa vuonna 2011 ja alle 18-vuotiaiden MM-kilpailuissa vuonna 2009. Hän pelasi myös alle 18-vuotiaiden Ivan Hlinkan muistoturnauksessa vuonna 2008, jolloin Bertilsson voitti pronssia. Yhteensä hän on pelannut 17 nuorten ja 30 poikien maaottelua.


title: Dissosiatiivit

text: Dissosiatiiviset aineet tuottavat sensorista deprivaatiota, aistiharhoja ja unenomaisia tiloja. Ne estävät tai vaimentavat aivojen osien välistä viestintää ja voivat aiheuttaa anestesiaa.


title: Dissosiatiivit

text: Dissosiatiivihuumeet ovat osa laajempaa hallusinogeenien luokkaa, johon kuuluvat myös psykedeelit ja deliriantit.


title: Dissosiatiivit

text: Dissosiatiiveja ovat NMDA-reseptorin antagonistit sekä Sigma 1- ja 2-reseptoreiden, Kappa-opioidireseptoreiden ja GABA-reseptoreiden agonistit.


title: Dissosiatiivit

text:
NMDA-reseptori antagonisteja
Kappa-opioidireseptori agonisteja
GABA-reseptori agonisteja


title: (134339) 5628 T-3

text: (134339) 5628 T-3 (toiselta nimeltään 2002 JT) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysivät C. J. van Houten, I. van Houten-Groeneveld ja T. Gehrels vuonna 1977 Palomarilla. Koska 5628 T-3:n absoluuttinen magnitudi (H) on 15,8, sen läpimitta on todennäköisesti kahden ja neljän kilometrin välillä.


title: Frances Goodrich

text: Frances Goodrich (21. joulukuuta 1890 Belleville, New Jersey – 29. tammikuuta 1984 New York, New York) oli yhdysvaltalainen elokuvakäsikirjoittaja ja näytelmäkirjailija. Hän oli nuorena näyttelijä ja esiintyi ensimmäisen kerran Broadwaylla vuonna 1916. Goodrichin kaksi ensimmäistä avioliittoa päättyi eroon. Hänen kolmas avioliittonsa oli näyttelijäkollega Albert Hackettin kanssa, joka Goodrichin tavoin halusi jättää näyttelemisen ryhtyäkseen näytelmäkirjailijaksi. Yhdessä he kirjoittivat muun muassa 1929 ensi-iltaan tulleen näytelmän "Up Pops the Devil", jonka menestyksen ansiosta pariskunta päätyi Hollywoodiin elokuvakäsikirjoittajiksi. Hackettin ja Goodrichin kirjallinen yhteistyö jatkui, kunnes he siirtyivät eläkkeelle 1961. Goodrich ja Hackett saivat Pulitzer-palkinnon "Nuoren tytön päiväkirjan" Broadway-näytelmäversiosta (suom. "Anne Frankin päiväkirja"), joka tuli ensi-iltaan vuonna 1954.


title: Gainax

text: Gainax (jap. 株式会社ガイナックス "Kabushiki-gaisha Gainakkusu") on vuonna 1984 perustettu japanilainen animaatiostudio, jonka tunnettua tuotantoa on muun muassa Gunbuster, Neon Genesis Evangelion, FLCL, Tengen Toppa Gurren Lagann ja Panty & Stocking with Garterbelt. Kyseiset teokset ovat palkittuja ja kaupallisia menestyksiä.


title: Black Belt

text: Black Belt (, "Kuro-obi") on vuonna 2007 ensi-iltansa saanut japanilainen draamaelokuva. Elokuvan on ohjannut Shunichi Nagasaki ja käsikirjoittanut Jôji Iida. Pääosissa näyttelivät Akihito Yagi, Tatsuya Naka ja Yuji Suzuki.


title: Black Belt

text: Eletään vuotta 1932, jossa Japania hallitsevan keisarin korruptoitunut poliisiarmeija yrittää kaapata kaikki tärkeimmät karate dojot omaan käyttöönsä. He yrittävät kaapata Shibaharan dojon itselleen, mutta sensei Eiken Shibahara kieltäytyy luovuttamasta dojoaan poliisien uhkailuista huolimatta. Shibahara on tiettämättä tekemässä kuolemaa ja päättää vasta kuolin vuoteellaan kertoa yhden hänen kolmesta oppilaistaan olevan hänen seuraaja, joka ansaitsisi hänen jättämänsä mustan vyön. Choei saa tehtäväksi päättää senseinsä jatkajan, josta Taikan ja Giryu alkavat kilpailla. Molemmat ovat kuitenkin toistensa vastakohtia ja heille syntyy eripura siitä kumpi ansaitsisi vyön. Poliisien saapuessa takaisin he määräävät kolmikon jättävän dojonsa ja tulevan armeijalle töihin opettamaan heidän sotilailleen karatea. Matkan aikana Giryu kuitenkin oletetaan kuolleen taisteltuaan kohtalokkaasti kahta vihollista vastaan. Taikan ja Choei jatkavat matkaansa armeijan kanssa ja toteuttavat Taikanin johdolla dojojen kaappaamis suunnitelmaa. Sillä välin Giryu päätyy haavoittuneena erään pienen perheen luokse, jossa hän saa parannettua itsensä. Molemmat karatekan joutuvat matkansa aikana miettimään senseinsä oppeja vuosien varrelta ja selvittämään kummalle vyö kuuluu.


title: Ranskan kulttuuri

text: Ranskan kulttuuri on historiallisesti yksi Euroopan ja maailman merkittävimmistä kulttuureista monella alalla: Ranskan panos muun muassa tieteen, taiteen ja kirjallisuuden historiassa on ollut hyvin näkyvä. Ranskan kulttuuria on levittänyt myös ranskan kieli, jota puhuu ensimmäisenä tai toisena kielenään noin 300 miljoonaa ihmistä eri puolilla maailmaa.


title: Ranskan kulttuuri

text: Ranskan kieltä puhutaan äidinkielenä Ranskan lisäksi Sveitsissä, Valloniassa, Monacossa, Brysselissä Belgiassa ja Quebecissa Kanadassa. Lisäksi muissa maissa on vähemmistöjä, jotka puhuvat ranskan kieltä äidinkielenään. Toisena kotimaisena kielenä ranskaa puhutaan erityisesti entisissä Ranskan siirtomaavaltioissa Afrikassa.


title: Ranskan kulttuuri

text: Ranskan kieltä puhuu arviolta 110 miljoonaa ihmistä äidinkielenään ja 190 miljoonaa toisena kielenään.


title: Ranskan kulttuuri

text: Ranskan kieli toimi 1600-luvulta 1900-luvulle vaikutusvaltaisimpana diplomatian ja muun kansainvälisen toiminnan kielenä. Se oli myös korkeakoulutetun eurooppalaisväestön työkieli kyseisenä ajanjaksona. Ranskan kielen kansainvälisen dominoivan aseman syrjäytti lopulta englannin kieli.


title: Ranskan kulttuuri

text: Ranskan kielen puhtautta vaalii "Académie Française", jonka perusti 1600-luvulla kardinaali Richelieu.


title: Ranskan kulttuuri

text: Varhaisin ranskankielinen kirjallisuus 1000-luvun alkuvuosisatoina oli eeppistä runoutta, kuten Rolandin laulu. Tavallisen kansan parissa eli vertauskuvallisten eläintarinoiden, faabelien perinne. Keskiajan runoilijoista merkittävin oli yksityiselämässään pahamaineinen François Villon. Eräs keskiaikainen proosakirjailija oli Geoffrey de Villehardouin.


title: Ranskan kulttuuri

text: Renessanssiajan kirjailijoita olivat humoristi François Rabelais, esseisti Michel de Montaigne ja runoilija Pierre de Ronsard.


title: Ranskan kulttuuri

text: 1600-luvun klassismin aikana elivät Ranskan historian merkittävimmät näytelmäkirjailijat Pierre Corneille, Jean Racine ja Molière.


title: Ranskan kulttuuri

text: Valistusajan kirjailijoita olivat filosofit Voltaire, Montesquieu, ensyklopedisti Denis Diderot ja kasvatusteorioistaan tunnettu Jean Jacques Rousseau.


title: Ranskan kulttuuri

text: 1800-luvun kirjailijoita ovat romantikot Victor Hugo ja George Sand, tummasävyiset runoilijat Charles Baudelaire, Arthur Rimbaud ja Paul Verlaine, realistit Stendhal, Gustave Flaubert, Honoré de Balzac, Émile Zola ja Guy de Maupassant sekä historiallisten romaanien kirjoittaja Alexandre Dumas vanhempi.


title: Ranskan kulttuuri

text: 1900-luvun romaanikirjailijoita ovat surrealismin johtohahmo André Breton, vuosisadan merkittävin ranskalaiskirjailija Marcel Proust, eksistentialistit Jean-Paul Sartre ja Albert Camus sekä naisten oikeuksiin huomiota kiinnittänyt Simone de Beauvoir. Runoilijoita Paul Valéry ja Guillaume Apollinaire. Näytelmäkirjailijoita Edmond Rostand ja Jean Genet. 1950-luvun jälkeen Ranskassa on ollut vallalla niin sanottu uusi romaani tai antiromaani, jonka tekijöitä ovat Nathalie Sarraute, Michel Butor ja Alain Robbe-Grillet.


title: Ranskan kulttuuri

text: Ranskan akatemia on maailman mahdollisesti maineikkain tiedeakatemia ja monien muiden akatemioiden esikuva. Ranskan tieteen ja filosofian kenties maineikkain hahmo on René Descartes. Luonnontieteilijöistä Louis Pasteur on muun muassa antanut nimensä maidonsäilytysmenetelmälle ja luonut perustan modernille lääketieteelle. Antoine Lavoisier on puolestaan nykyaikaisen kemian isä. Filosofian historiaan ovat jääneet esimerkiksi Voltaire, Rousseau, Montesquieu, Auguste Comte ja Blaise Pascal.


title: Ranskan kulttuuri

text: Ruoka ja juoma ovat tärkeitä ranskalaisen elämän osa-alueita. Eri alueiden viinit ja juustot ovat kansallisylpeyden aiheita. Päivän kolme pääateriaa ovat aamiainen, lounas ja illallinen. Maaseudulla lounas on usein suurin, mutta varsinkin kaupungeissa perheet panostavat yhteiseen illalliseen. Aamiainen on kevyt, mutta sekä lounaalla että päivällisellä on useita ruokalajeja, vähintään alkuruoka ja pääruoka.


title: Ranskan kulttuuri

text: Barokin ajan Ranskan säveltäjistä tunnettuja ovat Jean-Baptiste Lully ja François Couperin. Ranskan musiikin maineikkain kausi lienee 1800-luvun puolivälistä toiseen maailmansotaan kestänyt jakso. Silloin sävelsivät muiden muassa Camille Saint-Saens, Hector Berlioz, Georges Bizet, Claude Debussy ja Maurice Ravel. Nykysäveltäjistä maineikkain lienee Pierre Boulez. Maailmalla tunnetuin ranskalaisen musiikin laji on varmaankin chanson-laulu. Nykyaikaista ranskalaista musiikkia edustavat muun muassa Indila ja Alizée.


title: Ranskan kulttuuri

text: Ranskasta on tullut paljon merkittäviä kuvataiteilijoita, etenkin 1800-luvulla. Heistä tärkeimpiä oli esimerkiksi impressionismin perustaja Claude Monet, Paul Cézanne, Paul Gauguin, realistisen maalaustaiteen pioneeri Gustave Courbet ja Edgar Degas. 1900-luvun Ranskaan muutti paljon modernisteja muun muassa Venäjältä, kuten Wassily Kandinsky ja Marc Chagall sekä Pablo Picasso Espanjasta. Maan oma tärkeä modernisti oli Georges Braque.


title: Ranskan kulttuuri

text: Ranskalaisista kuvanveistäjistä tärkein lienee Auguste Rodin ja valokuvataiteilijoista Henri Cartier-Bresson.


title: Ranskan kulttuuri

text: Maailman ensimmäinen julkinen elokuvaesitys pidettiin Pariisin Grand Caféssa 28. joulukuuta 1895. Antoine Lumière esitti siellä poikiensa August ja Louis Lumièren elokuvia. Esityksen mainoksissa käytettiin ensimmäisen kerran myös nimitystä ”cinématographe” (kreikan ”kinéma” (liike) ja ”graphein” (kirjoittaa, piirtää)). Tunnetuin Lumièren esittämistä elokuvista oli "Juna saapuu asemalle", joka myös aiheutti elokuvahistorian ensimmäisen paniikin, koska katsojat uskoivat junan tulevan päällensä.


title: Ranskan kulttuuri

text: Lumièren veljesten elokuvaesitystä pidetään elokuvahistorian syntyhetkenä, vaikka samanaikaisesti muutkin olivat kehittäneet samankaltaisia elokuvatekniikkoja (muun muassa Thomas Alva Edison).


title: Ranskan kulttuuri

text: Yksi Lumièren esityksen katsojista oli Georges Méliès. Méliès oli taikateatterin johtaja ja hän tuli pian tunnetuksi erikoistehoste-elokuvistaan. Niistä tunnetuin on "Matka kuuhun" (1902). Lähes 14 minuutin pituinen elokuva oli vuoden 1902 mittapuun mukaan ylipitkä. Siitä huolimatta siitä tuli kansainvälinen menestys ja Méliès ohjasi arviolta 500 elokuvaa.


title: Ranskan kulttuuri

text: Lumièren veljesten ja Mélièsin vaikutus elokuvahistoriaan on ollut suuri. Méliès mainitaan usein näytelmäelokuvan isäksi, kun taas Lumièren veljeksiä pidetään dokumenttielokuvan isinä. Tosin Louis Lumièren ohjaamaa "Puutarhuri" on tiettävästi maailman ensimmäinen komediaelokuva.


title: Ranskan kulttuuri

text: Ehkä maineikkain ranskalaisohjaajista on elokuvan suuri humanisti Jean Renoir. Jean Renoirin lisäksi yksi vaikutusvaltaisimmista ranskalaisista ohjaajista oli Robert Bresson. Bresson on minimalistisella tyylillään vaikuttanut monen myöhemmän eurooppalaisen ja amerikkalaisen ohjaajan töihin.


title: Ranskan kulttuuri

text: Ranskassa Bresson vaikutti erityisesti uuden aallon ohjaajiin. Ranskasta liikkeelle lähtenyt elokuvan uusi aalto toi maailman tietoisuuteen 1960-luvulle tultaessa sellaiset ohjaajat kuin Jean-Luc Godard, Francois Truffaut, Claude Chabrol ja Eric Rohmer.


title: Ranskan kulttuuri

text: Ranskan elokuva-arkisto on alansa maineikkaimpia taidelaitoksia. Sen pitkäaikainen johtaja oli Henri Langlois.


title: Ranskan kulttuuri

text: 1940-luvulta asti järjestetty Cannesin filmijuhlat ovat maailman kuuluisin elokuvafestivaali ja yksi maailman suurimmista mediatapahtumista.


title: Ranskan kulttuuri

text: Ranskassa ilmestyy päivittäin lähes sata sanomalehteä. Useimmat niistä ovat yksityisomistuksessa eivätkä ole kytköksissä poliittisiin puolueisiin. Arvostetuin niistä on "Le Monde", mutta suurin levikki on Rennesissä ilmestyvällä "Ouest-France" -lehdellä. Julkisrahoitteinen radiokanava France 1 lähettää ranskankielistä ohjelmaa sekä Manner-Ranskassa että merentakaisilla alueilla. Ranskankielistä maailmanlaajuista televisiokanavaa TV5 Monde rahoittavat Ranskan lisäksi Belgia, Sveitsi ja Kanada. Ranskan oma suurin kanava, TF1, on yksityisessä omistuksessa.


title: Ranskan kulttuuri

text: Seuratuimpia urheilulajeja Ranskassa ovat jalkapallo, käsipallo, koripallo, rugby, pyöräily, purjehdus ja tennis. Ranska on isännöinyt vuosina 1938 ja 1998 jalkapallon MM-kilpailuja. Ranskan jalkapallomaajoukkue, "les Bleus", on voittanut maailmanmestaruuden 1998 ja Euroopan mestaruuden vuosina 1984 ja 2000. Ranskan suurin stadion on 80 000 katsojapaikkaa käsittävä Stade de France, jossa pidettiin yleisurheilun maailmanmestaruuskilpailut 2003.


title: Ranskan kulttuuri

text: Vuosittainen Ranskan ympäriajo on ammattilaismaantiepyöräilyn merkittävin kilpailu. Ranskan avoin tennisturnaus on yksi neljästä arvostetusta "Grand Slam"-turnauksesta. Turnausta on viime vuosina hallinut suvereenisti Espanjan Rafael Nadal.


title: Ranskan kulttuuri

text: Le Mansin 24 tunnin ajo yksi maailman tunnetuimmista autourheilukilpailuista. Toinen huomattava autourheilutapahtuma Ranskassa on Formula 1 -luokan Ranskan Grand Prix. Korsikalla puolestaan ajetaan Ranskan MM-ralli.


title: Ranskan kulttuuri

text: Ranskan koripallomaajoukkue on osallistunut lukuisia kertoja EM-kilpailuihin. Maan paras saavutus on EM-hopea vuodelta 1949. Olympialaisissa maa on ollut kahdesti hopealla. Maalla on myös useita NBA-pelaajia.


title: Ranskan kulttuuri

text: Petankki eli "boules" on ranskalainen metallikuulapeli, jota pelataan tyypillisesti multamaalla puiden alla. Se kehitettiin Marseillessa noin vuonna 1910.


title: Ranskan kulttuuri

text: Myös parkour on keksitty Ranskassa, Lissesissä, 1980-luvulla. Lajin keksijä on pääasiassa David Belle, mutta myös Sébastien Foucan on ollut mukana lajin kehittelyssä.


title: Ranskan kulttuuri

text: Tunnettuja ranskalaisurheilijoita ovat muun muassa judoka David Douillet, jalkapalloilijat Michel Platini, Thierry Henry ja Zinédine Zidane sekä Formula-ajaja Alain Prost, edesmennyt tennispelaaja ja vaatemerkin luonut René Lacoste sekä ralliautoilija Sébastien Loeb.


title: Ranskan kulttuuri

text: Ranskalaisen Pierre de Coubertin aloitteesta luotiin nykyaikaiset Olympialaiset kisat. Kaiken kaikkiaan Ranska on ollut olympialaisten isäntämaana viidesti eli Pariisissa järjestetyt kesäolympialaiset 1900 ja 1924 sekä talviolympialaiset 1924 Chamonix’ssa, 1968 Grenoblessa ja 1992 Albertvillessä. Kansainvälisen olympiakomitean päämaja oli aluksi Pariisissa ennen kuin se siirrettiin Lausanneen. Ranska on neljänneksi eniten mitaleja voittanut maa kesäolympialaisissa.


title: Ranskan kulttuuri

text: Ranskan kulttuurimatkakohteista tunnetuimpia ovat Pariisin Louvre, joka on Seinejoen varrella. Louvre on maailman kolmanneksi suurin museo, jossa on yli 200 000 taideteosta antiikin ajoista 1800-luvun puoliväliin saakka, Eiffelin torni, Pompidou-keskus ja Versailles'n palatsi. Pariisin ulkopuolella tunnetuimpia kohteita ovat Parc Asterix, Disneyland Resort Paris, Puy du Foun teemapuisto ja luostarisaari Mont Saint-Michel.


title: Yū Kamio

text: Yū Kamio (tunnettu myös alkuperäisellä nimellään Yuji Suzuki , s. 16. maaliskuuta 1970) on japanilainen näyttelijä. Hän on esiintynyt muun muassa televisiosarjoissa "Kiken na Kankei" ja "Hojo Tokimune". Kamio on esiintynyt myös elokuvissa "" ja "Black Belt".


title: Yū Kamio

text: Hänellä on 1. danin musta vyö karatessa.


title: Tatsuya Naka

text: Tatsuya Naka (, s. 29. toukokuuta 1964, Tokio, Japani) on japanilainen karateka ja näyttelijä. Hänellä on 6. danin musta vyö Shōtōkan karatessa.


title: Tatsuya Naka

text: Naka työskentelee Nihon Karate Kyokai seuran täysipäiväisenä opettajana. Näyttelemisen pariin hän siirtyi vuonna 2007 "Black Belt" elokuvan myötä. Sittemmin hänellä on ollut rooleja elokuvissa High Kick Girl! ja Karate Girl.


title: Brittiläinen alkoholikulttuuri

text: Brittiläinen alkoholikulttuuri liittyy osaltaan pohjoisen Euroopan maiden alkoholikulttuuriin, joka on ollut sallivaa humalahakuista juomista kohtaan. Alkoholinkäyttö on yhteydessä väkivaltaan ja muihin yhteiskunnallisiin ongelmiin. Vuonna 2007 tilastojen mukaan 500 ihmistä päivässä joutui sairaalaan liiallisen juomisen vuoksi. Kampanjoissa on toivottu juomatapojen muuttumista ”mannermaisempaan” suuntaan.


title: Brittiläinen alkoholikulttuuri

text: Pub (lyhenne englannin kielen sanoista "public house") on brittiläinen ravintola, jossa myydään ennen kaikkea olutta. Nykyään pubeiksi itseään kutsuvia paikkoja löytää ympäri maailman.


title: Brittiläinen alkoholikulttuuri

text: Britanniassa on noin 60 000 pubia. Monissa Britannian pikkukylissä pub on paikallisen yhteisön tärkein kokoontumispaikka kirkon ohella.


title: Tom Murton

text: Thomas O. Murton (15. maaliskuuta 1928 – 10. lokakuuta 1990 Oklahoma City, Oklahoma, Yhdysvallat), joka tunnettiin yleisesti nimellä Tom Murton, oli yhdysvaltalainen penologi ja vankilajärjestelmän uudistuksen puolestapuhuja. Hän sai laajaa kansainvälistä huomiota vuonna 1968, kun hän syytti Arkansasin osavaltion luottamusmiehiä ja vanginvartijoita vankien tappamisesta.


title: Tom Murton

text: Murton oli tuolloin töissä valvojana 1300 vangin vankilassa, jossa eräs vanki väitti luottamusmiesten ja vartijoiden hakanneen ja ampuneen vankeja ja johdatti viranomaiset vankilan maatilalla olevalle syrjäiselle alueelle, jolta löytyi kolme ruumista. Murton väitti vankilan tiluksilla olevan peräti 200 ruumista haudattuina, mutta osavaltion poliisiviranomaiset ja oikeusantropologit vakuuttivat ruumiiden olevan vanhasta, köyhille tarkoitetusta haudasta. Murton ei koskaan hyväksynyt tätä selitystä. Hänet oli palkannut osavaltion ensimmäiseksi ammattimaiseksi penologiksi Arkansasin silloinen kuvernööri Winthrop Rockefeller alle vuotta ennen edellä mainittua tapahtumaa. Rockefeller irtisanoi Murtonin kaksi kuukautta ruumiiden löytymisen jälkeen todeten Murtonin tehneen ison numeron siitä.


title: Tom Murton

text: Murtonin vankilajärjestelmän uudistukseen liittyviin ideoihin lukeutuivat muun muassa vankien kunnioittaminen, ruumiinrangaistuksen poistaminen, paremman ruoan tarjoaminen ja vankien välisen kiristyksen poistaminen. Murton vastusti kiihkeästi kuolemanrangaistusta ja purki sähkötuolin vankilassa, jossa hän oli töissä. Hän vastusti myös elinkautisia vankeusrangaistuksia.


title: Tom Murton

text: Ennen Arkansasin tapahtumaa Murton opetti penologiaa Southern Illinois Universityssä ja auttoi Alaskan osavaltion rikosoikeudellisen järjestelmän perustamisessa vuonna 1959. Tultuaan irtisanotuksi Arkansasissa Murtonin oli vaikea saada töitä ja hän koki itsensä hylätyksi. Hän ilmoittautui Kalifornian yliopistoon Berkeleyhin, josta hän valmistui sekä kriminologian maisteriksi että tohtoriksi. Ennen penologian uraansa hän oli suorittanut korkeakoulututkinnon karjanhoidossa.


title: Tom Murton

text: Murton opetti Minnesotan yliopistossa vuosina 1971–1979. 1980-luvulla hän ryhtyi uudelleen maanviljelijäksi äitinsä maatilalla Deer Creekissä, missä hän kasvatti vehnää ja ankkoja.


title: Tom Murton

text: Hän kirjoitti kaksi kirjaa rikoslain uudistuksesta ja vuonna 1980 julkaistiin hänen uransa innoittamana elokuva Brubaker.


title: Tom Murton

text: Murton kuoli 62-vuotiaana 10. lokakuuta 1990 Oklahoma Cityssä. Ystäviensä mukaan hän kuoli syöpään.


title: Hudson Bayn rautatieasema

text: Hudson Bayn rautatieasema on rautatieliikennepaikka Hudson Bayn kaupungissa, Saskatchewanissa, Kanadassa. Seisake sijaitsee kaupungin eteläpuolella. Rautatielinjaus Winnipegistä Hudson Bayhin valmistui vuonna 1908. Asemalla pysähtyy tarvittaessa VIA Railin, Winnipegin ja Churchillin välillä kulkeva Hudson Bay -juna.


title: Valkoisen neilikan velho

text: Valkoisen neilikan velho on Ilmari Unhon ohjaama elokuva vuodelta 1945. Simo Penttilän laatima käsikirjoitus perustuu hänen omiin tarinoihinsa. Elokuva liittyy tyylillisesti Penttilän omien tekstiensä perusteella käsikirjoittamaan kolmiosaiseen Kuollut mies -sarjaan, joka pyrki samaan kuin mannermaiset hienostuneet jännärikomediat.


title: Valkoisen neilikan velho

text: Jo näyttelijä Hilkka Helinä huomauttaa haastattelussa vuonna 1946 juonen sekavuudesta. Aikalaisarvioiden näkymykset tiivistyvät Hans Kutterin (Hufvudstadsbladet) toteamuksessa: "Lyhyesti sanottuna erinomainen filmi - jos sisällöstä olisi ymmärtänyt jotakin.


title: Valkoisen neilikan velho

text: Myös myöhemmissä televisioesitysten yhteydessä julkaistuissa arvioissa todetaan tarinan sekavuus.


title: Valkoisen neilikan velho

text: Tarinan velho, monitoiminen hammaslääkäri Lauri Liesi (Joel Rinne), on myös taikuri ja salapoliisi, jonka salonkisankarin charmi jää kuitenkin vajaaksi. Jännityskomedia sotkeutuu kriitikkojen mukaan omaan näppäryyteensä, mutta lähes tolkuttomasta tarinassa on kuitenkin kiistatonta surrealismia.


title: Valkoisen neilikan velho

text: Monimutkainen juoni voi kadota katsojalta, ellei ole tarkkana, todetaan Ylen sivuilla julkaistussa elokuvan esittelyssä. Kirjoittaja mielestä velho-elokuvan tahaton tai tahallinen komiikka kuitenkin puree yhä nykykatsojaankin, vaikka kahden kirjeen katoamiseen ja petokseen ja juonitteluun perustuva jännitys ei välttämättä.


title: Kuollut mies -sarja

text: Kuollut mies -sarja on kolmen suomalaisen elokuvan sarja, johon tyylillisesti liittyy kaksi muuta aikakauden elokuvaa. Elokuvat on käsikirjoittanut omien kertomustensa pohjalta Simo Penttilä. Sarjasta kaksi on ohjannut Ilmari Unho ja yhden Jorma Nortimo. Elokuvien päähenkilöä, eversti evp. Rainer Sarmoa näyttelee Joel Rinne.


title: Kuollut mies -sarja

text: Eversti Sarmo on saanut ulkomailla nimen Deadman, "kuollut mies". Tyylikkään ja karismaattisen everstin ominta ympäristöä ovat hienot ravintolat ja hämärät turmeluksen pesät. Hän pelastaa naisia ja jahtaa rikollisia apunaan kapteeni evp. Mikko Vehmer (Reino Valkama).


title: Kuollut mies -sarja

text: Elokuvista pyrittiin tekemään mannermaista ja hienostunutta jännityskomediaa, joka tuolloin puuttui suomalaisesta elokuvasta. Nykykatsojaankin vetoavaa viehätystä elokuvissa on, joskaan tavoitteeseen ei aivan päästy.


title: Stéphane Hessel

text: Stéphane Hessel (20. lokakuuta 1917 Berliini, Saksa – 27. helmikuuta 2013) oli saksalaissyntyinen ranskalainen diplomaatti.


title: Stéphane Hessel

text: Hesselin vanhemmat olivat kääntäjä ja kirjailija Franz Hessel sekä Helen Grund, joiden elämän pohjalta Henri-Pierre Roché kirjoitti romaanin "Jules ja Jim" (1953) ja François Truffaut ohjasi siitä elokuvan "Jules ja Jim" (1962).


title: Stéphane Hessel

text: Perhe muutti Saksasta Ranskaan 1924. Hänen lisäkseen perheeseen kuului juutalainen isä, protestanttinen äiti ja Hesselin isoveli. Hessel aloitti opinnot École Normale Supérieuressa, mutta toinen maailmansota katkaisi ne. Kun Saksa oli vallannut Ranskan, Hessel joutui sotavangiksi. Hän pakeni Englantiin, jossa liittyi vastarintaliikkeeseen, palasi 1944 Ranskaan, joutui Gestapon vangiksi ja Buchenwaldin keskitysleirille, pakoyritysten jälkeen vielä kahdelle, mutta pääsi lopulta pakenemaan. Sodan päätyttyä hän toimi sihteerinä ryhmässä, joka laati YK:n ihmisoikeuksien julistuksen.


title: Stéphane Hessel

text: Poliittiselta kannaltaan sosialisti Hessel oli Ranskassa moraalinen auktoriteetti, joka piti kiinni periaatteistaan. Hesselin pamfletti "Indignez-vous!" (suom. "Vastarintaan" Atena, 2011) oli Ranskassa vuoden kirjasensaatio. Miljoonia kappaleita myyneessä, monelle kielelle käännetyssä kirjasessa Hessel esittelee epäkohtia, jotka ovat saaneet hänet vihastumaan: tuloerojen kasvu, hyvinvointivaltion heikentäminen, median ja pankkien ylivalta, laittomien siirtolaisten kohtelu ja erityisen painokkaasti tapa, jolla Israelin valtio kohtelee palestiinalaisia. Teos on ollut muun muassa Occupy-liikkeen innoittaja.


title: Stéphane Hessel

text: Hesselin kuoleman jälkeen Ranskan presidentti Francois Hollande sanoi Hesselistä, että "hänen suuttumuksensa ei tuntenut muita rajoja, kuin hänen oman elämänsä" ja "kun se päättyy, jättää hän meille jälkeensä opetuksen: olla hyväksymättä mitään epäoikeudenmukaisuutta".


title: Paul (elokuva)

text: Paul on vuonna 2011 julkaistu komediallinen tieteiselokuva, jonka on ohjannut Greg Mottola, käsikirjoittaneet Simon Pegg ja Nick Frost ja jonka pääosassa näyttelevät Pegg, Frost sekä Seth Rogen avaruusolennon äänenä. Elokuvassa tieteestä ja alieneista kiinnostunut kaksikko Graham Willy ja Glive Gollings törmäävät matkallaan Nevadassa Paul-nimiseen avaruusolentoon ja kaksikko ryhtyy auttamaan Paulia pääsemään takaisin planeetalleen, mutta pelastusyritystä estää Yhdysvaltain salainen palvelu. Elokuva sisältää useita viittauksia muihin tieteiselokuviin.


title: Cookinsaarten maorit

text: Cookinsaarten maorit ovat Cookinsaaria asuttava polynesialainen kansa. Cookinsaarten maorit puhuvat rarotongaa ja englantia. Maastamuuton takia Cookinsaarten maoreja asuu merkittäviä määriä myös Uudessa-Seelannissa ja Australiassa. Itse Cookinsaarilla asui vuoden 2006 väestönlaskennan mukaan 12 930 Cookinsaarten maoria ja 1 045 osittaisen maoritaustan omaavaa henkilöä. Uudessa-Seelannissa asui samana vuonna tehdyn väestönlaskennan mukaan 58 008 Cookinsaarten maoria. Kulttuurillisesti Cookinsaarten maorit ovat läheistä sukua maoreille, maoheille ja rapanuille.


title: Sormet pelissä

text: Sormet pelissä ("Freddy Got Fingered") on vuonna 2001 ensi-iltansa saanut komediaelokuva, jonka on ohjannut, käsikirjoittanut ja jonka pääosaa näyttelee Tom Green.


title: Sormet pelissä

text: Monet järjestöt ja elokuvakriitikot ovat kutsuneet elokuvaa huonoimmaksi ikinä.


title: JWH-018

text: JWH-018 on synteettinen päihde, jonka vaikutukset ovat kannabiksen vaikutusten kaltaisia. JWH-018 on tutkimuskemikaali, ja sen vaikutuksista ihmiselimistöön on niukasti kliinistä tutkimustietoa. Se on puhtaana vaaleaa tai kellertävää jauhetta. Yhdistettä kutsutaan Suomessa myös nimellä ”Jehova” tai ”Jehowa”. Kuten päihteenä käytettävät synteettiset kannabinoidit yleensäkin, JWH-018 muistuttaa rakenteeltaan kannabiskasvin huumaavinta ainesosaa, tetrahydrokannabinolia (THC).


title: JWH-018

text: Clemsonin yliopiston John W. Huffman kollegoineen kehitteli JWH-018:ta 1990-luvulla, osana National Institute on Drug Abuse:n, Yhdysvaltojen liittovaltion hallituksen huumeidentutkimuslaitoksen rahoittamia tutkimuksia, joissa kehiteltiin lähes 500 kannabinoidia, tarkoituksena ymmärtää elimistön endokannabinoidijärjestelmää paremmin. Samalla pyrittiin löytämään kannabinoidireseptoreihin sitoutuvia molekyylejä, joilta puuttuisivat lääkekäyttöä rajoittavat päihdyttävät vaikutukset. Muita tutkimuksissa luotuja yhdisteitä oli esimerkiksi JWH-073, JWH-122 ja JWH-201. Numerot viittaavat erilaisiin molekyylirakenteisiin ja JWH-etuliite John W. Huffman nimikirjaimiin. Vuonna 2005 Huffman julkaisi tutkimuksen, joka sisälsi yksityiskohtaiset ohjeet JWH-kannabinoidien syntetisoimiseksi. Julkaisemisesta vuoden sisällä Euroopassa käytettiin JWH-yhdisteitä päihteinä.


title: JWH-018

text: JWH-018:aa käytetään usein polttamalla tupakkaan sekoitettuna. Poltettuna vaikutukset alkavat nopeasti, jopa muutamassa minuutissa. JWH-018:aa voidaan käyttää sellaisenaan suun kautta nautittuna. Suun kautta nautittuna vaikusten alkaamiseen menee noin tunti ja ne kestävät pidempään kuin poltettuna, mutta ovat myös lievempiä. JWH-018:ta käytetään 1–5 mg annoksina poltettuna ja 3–20 mg syötynä. JWH-018:n toivottuja vaikutuksia ovat rentoutuminen, astien herkistyminen ja mielihyvä. Lisäksi käyttäjät ovat kuvanneet esimerkiksi ruokahalun lisääntymistä.


title: JWH-018

text: Myös Spice-valmisteet voivat sisältää JWH-018:aa. Yhdiste oli 2000-vuosikymmenen loppupuolella yksi niiden keskeisimmistä ainesosista, mutta lainsäädäntömuutosten myötä valmistajat ovat siirtyneet muihin kannabinoidijohdoksiin.


title: JWH-018

text: Ei-toivottuina vaikutuksina esiintyy annoksesta riippuen hermostuneisuutta, paniikkikohtauksia, kohonnutta verenpainetta, limakalvojen kuivumista, silmien punoitusta ja sydämentykytystä (takykardia). Myös pahoinvointia, tokkuraisuutta, liikkumisvaikeuksia ja mielialamuutoksia voi esiintyä. Selkeä ajattelu voi vaikeutua ja olo voi olla välinpitämätön. Käytön jälkeen saattaa vielä seuraavana päivänä esiintyä lieviä haittavaikutuksia. On huomioitavaa, että kannabiskasvi sisältää päihdyttävän tetrahydrokannabinolin lisäksi muita kannabinoideja, jotka saattavat suojata käyttäjää joiltakin haitoilta. Tätä mekanismia ei ole JWH-018:aa käytettäessä, mikä saattaa voimistaa vaikutuksia. Yhdisteen myrkyllisyydestä tiedetään varsin vähän.


title: JWH-018

text: Mikäli taustalla on mielenterveysongelmia, aineen toistuva käyttö on erityisen haitallista. Koska kannabis voi aiheuttaa käyttäjälleen ohimenevän psykoottisen kohtauksen tai edistää muun pysyvän sairauden kuten skitsofrenian kehittymistä, JWH-018:lla voi mahdollisesti olla samanlaisia terveyshaittoja.


title: JWH-018

text: Yliannostuksen oireina ilmenevät sekavuus, hallusinaatiot, kouristukset ja vaikeus ajatella selkeästi. Kirjallisuudesta ei löydy pelkästään JWH-018:n yliannostuksesta johtuneita kuolemia. JWH-018:n yliannostus on vienyt muutamia nuoria sairaalaan Suomessa. Yliannostuksen välttämiseksi annoskoko suositellaan pidettäväksi erittäin alhaisena. Useat käyttäjät ovat raportoineet ottaneensa seuraavan annoksen liian pian edellisen jälkeen, mikä on johtanut yliannostukseen. Tämän vuoksi vaikutusten on syytä antaa kunnolla alkaa ennen uuden annoksen ottamista.


title: JWH-018

text: JWH-018 voi aiheuttaa fyysistä ja psyykkista riippuvuutta. Säännöllisessä käytössä toleranssi aineelle ilmeisesti kasvaa nopeasti, jonka vuoksi annoskokoa on kasvatettava toivottujen vaikutusten saavuttamiseksi. Herkkyys palautuu tauon jälkeen. Vieroitusoireet pitkäaikaisen käytön jälkeen ilmaantuvat vuorokauden kuluttua käytön lopettamisesta, kestävät muutamista päivistä viikkoon ja ovat samankaltaisia kuin kannabiksen käytön lopettamisen aiheuttamat vieroitusoireet. Vieroitusoireita ovat esimerkiksi hikoilu, levottomuus, painajaiset, unihäiriöt, pahoinvointi, vapina, ripuli ja päänsärky, lihasnytkähdyksiä, pistelyä ja raajojen tunnottomuutta saattaa esiintyä.


title: JWH-018

text: JWH-018 sitoutuu CB- ja CB-kannabinoidireseptoreihin. Päihdyttävien vaikutusten kannalta sitoutuminen CB-reseptoriin on olennaisempaa. JWH-018 sitoutuu neljä kertaa helpommin CB-reseptoriin ja kymmenen kertaa helpommin CB-reseptoriin kuin kannabiskasvin sisältämä tetrahydrokannabinoli (THC). JWH-018 kykenee aktivoimaan CB- ja CB-reseptorit täysin eli on niiden täysagonisti, toisin kuin THC. Käytännössä JWH-018 vähentää keskushermoston välittäjäaineiden vapautumista, mistä voi seurata vaikutusten monimuotoisuutta. Aineen jäämiä elimistöstä voidaan havaita vielä seuraavana päivänä. Aineen on rasvaliukoisuutensa vuoksi epäilty voivan kertyä elimistöön pitkäaikaisessa käytössä.


title: JWH-018

text: Suomessa JWH-018 lisättiin huumausaineluetteloon 1. maaliskuuta 2012 ja sen kielto astui voimaan 12. maaliskuuta 2012. Myös jotkin muut maat, kuten Ruotsi, Viro, Ranska ja Yhdysvallat, ovat luokitelleet JWH-018:n laittomaksi.


title: JWH-018

text: Aikaisemmin JWH-018 luokiteltiin Suomessa lääkeaineeksi. JWH-018:n käyttöön, myyntiin ja hallussapitoon ei sovellettu huumausainelakia. Suomessa ulkomailta tilatut JWH-yhdisteet kuitenkin luokiteltiin lääkelain perusteella lääkkeiksi, joten niiden tilaaminen ilman asianmukaista lupaa oli laitonta. Joillakin käyttäjillä saattoi olla matalampi kynnys tilata ”laillista” kemikaalia kuin ostaa laitonta huumetta, kuten kannabista.


title: Striptease (täsmennyssivu)

text: Striptease on tanssiesitys, jonka aikana tanssija strippaa eli riisuu vaatteensa yksi kerrallaan.


title: Striptease (täsmennyssivu)

text: Striptease tai strip tease voi tarkoittaa myös:Stripper voi tarkoittaa:


title: Monster (Paramoren kappale)

text: Monster on yhdysvaltalaisen rock-yhtyeen, Paramoren 7. kesäkuuta 2011 julkaistu single. Kappale sisältyy myös -elokuvan , joka julkaistiin 14. kesäkuuta 2011.


title: Monster (Paramoren kappale)

text: Paramore ilmoitti kotisivuillaan 23. toukokuuta, että heidän uusi kappaleensa on nimeltään "Monster", ja se tulee sisältymään Transformers -elokuvan soudtrackille. "Monster" on ensimmäinen yhtyeen tekemä kappale sen jälkeen, kun Josh ja Zac Farro jättivät yhtyeen. Kappaleen musiikkivideo julkaistiin 18. heinäkuuta 2011.


title: Monster (Paramoren kappale)

text: Kappale on nauhoitettu maaliskuussa 2011 osana yhtyeen uuden albumin nauhoituksia. Vuoden 2011 Teen Choice Awardseissa kappale palkittiin vuoden parhaana rock-kappaleena.


title: Kiepenkerl

text: Kiepenkerl on Jeff Koonsin suunnittelema patsas. Patsas on tehty kokonaan ruostumattomasta teräksestä. Patsas valmistui vuonna 1987. Patsas sijaitsee Hirshhorn Museum and Sculpture Gardenissa Washingtonin kaupungissa Yhdysvalloissa. Patsaan omistaa Smithsonian Institution.


title: Mestarien liigan kausi 2004–2005

text: Mestarien liigan kausi 2004–2005 oli Mestarien liigan 13. kausi ja Euroopassa pelattavien jalkapallocupin 50. kausi. Loppuottelu pelattiin Istanbulissa Atatürkin olympiastadionilla 25. toukokuuta 2005 Liverpoolin ja Milanin välillä ja se päättyi varsinaisen peliajan päättyessä tasan 3–3 ja lopulta Liverpoolin 3–2-voittoon rangaistuslaukauskilpailussa.


title: Mestarien liigan kausi 2004–2005

text: Porto lähti kauteen hallitsevana mestarina.


title: Mestarien liigan kausi 2004–2005

text: Joukkueet jaetaan kahdeksaan neljän joukkueen lohkoon, joissa lohkojen joukkueet pelaavat toisiaan vastaan koti- ja vierasottelun. Jokaisen lohkon kaksi parasta pääsevät pudotuspelien neljännesvälieriin. Lohkon kolmanneksi sijoittuvat pääsevät UEFA Europa Leaguen kauden 2004–2005 ensimmäiselle pudotuspelikierrokselle ja neljänneksi sijoittuvat putoavat pois.


title: Mestarien liigan kausi 2004–2005

text: Jos lohkoissa päädytään tasapisteisiin, lohkosijoitukset ratkaistaan seuraavasti:


title: Spice (huume)

text: Spice-valmisteet ovat kasvirouhesekoituksia, joita poltetaan marihuanan tavoin. Niihin on lisätty synteettisiä kannabinoideja niiden huumaavan vaikutuksen vuoksi, sillä rouheeseen käytetyillä kasveilla ei ole (kuin teoreettista) vaikutusta.


title: Spice (huume)

text: Lääkkeiksi tai huumeiksi luokiteltujen kannaboidien tuonti Suomeen on kielletty. Näitä ovat esimerkiksi JWH-018 ja CP 47,497.


title: Rachel Berry

text: Rachel Berry on kuvitteellinen televisiohahmo sarjassa Glee, joka yhdistelee draamaa, komediaa ja musikaalia. Sarjaa esittää Yhdysvalloissa televisiokanava FOX ja Suomessa AVA. Hahmoa näyttelee Lea Michele, joka on ollut sarjassa sen pilottijaksosta lähtien. Rachelin hahmon kehittivät "Gleen" luojat Ryan Murphy, Brad Falchuk ja Ian Brennan. Hän on valmistunut opiskelija William McKinley -koulusta ja Uusien Tuulien toinen entisistä kapteeneista sekä nykyinen opiskelija NYADA:ssa.


title: Rachel Berry

text: Rachel on koulun pohjasakkaa, sillä hän kuuluu koulun glee-kerhoon. Rachel on vauvana adoptoitu mutta myöhemmin sarjassa paljastuu, että hänen biologinen äitinsä on Shelby Corcoran (Idina Menzel), Vocal Adrenalinen ohjaaja. Rachel on rakastunut Finn Hudsoniin.


title: Rachel Berry

text:
Sarjan alussa Rachel ihastuu Finn Hudsoniin. He jakavat pian ensimmäisen suudelmansa koulun auditoriossa, jonka jälkeen Rachel toivoo Finnin alkavan seurustelemaan hänen kanssaan, mutta Finn ei lämpene ajatukselle.
Rachel ryhtyy seurustelemaan Noah "Puck" Puckermanin kanssa. Puckin tajutessa, että hänen ja Rachelin seurustelu tuhoaa hänen mainettaan koulussa, ja myöhemmin Rachelin tajutessa Puckin olevan ihastunut Quinn Fabrayyn ja itse olevansa vielä ihastunut Finniin, he eroavat.


title: Rachel Berry

text: Rachelin laulaessa kappaleen "Endless Love", hän tajuaa, että hänellä on tunteita Williä kohtaan. Rachel alkaa välittömästi käyttäytyä romanttisesti Williä kohtaan, Willin yrittäessä pysäyttää hänet. Vasta Willin vanhan ihastuksen puhuessa Rachelille, hän tajuaa, kuinka sopimattomasti oli käyttäytynyt.


title: Rachel Berry

text: Rachel tapaa kirjastossa Vocal Adrenalinen pääsolistin, Jesse St. Jamesin, ja ihastuu tähän, mikä tekee muut kuorolaiset vihaisiksi. Kuorolaiset päättävät lopulta, ettei Rachel voi jatkaa kuorossa ellei eroa Jessestä. Rachel ja Jesse päättävät silti jatkaa suhdettaan, mutta pitää sen salassa muilta. Myöhemmin Rachel ja Jesse eroavat, kun Rachel tajuaa Jessen vain pelanneen kanssaan.


title: Rachel Berry

text: Juuri ennen glee-klubin esiintymistä alueellisissa karsinnoissa, Finn myöntää rakkautensa Rachelille, ja he alkavat seurustella.


title: Rachel Berry

text: Rachel raivostuu saatuaan tietää, että Finn menetti neitsyytensä Santanalle. Loukattu Rachel yrittää saada Puckin kanssaan sänkyyn,ja he suutelevatkin, mutta Puck kieltäytyy vedoten ettei voi tehdä tätä toista kertaa Finnille. Rachel kertoo Finnille totuuden, joka jättää tämän ja alkaa seurustella Quinnin kanssa.


title: Rachel Berry

text:
Yrittäessään painostaa glee-klubilaisia eeppiseen esitykseen alueellisissa, Rachel ehdottaa, että he tekisivät alkuperäisiä kappaleita kilpailuun. Hänen ensimmäisessä yrityksessään hän laulaa tekemänsä kappaleen "My Headband", joka alittaa reilusti kisan tason, mutta ryhmänumerossa "Loser Like Me" klubilaiset voittavat itsensä seuraaviin kisoihin, kansallisiin.
Rachelin ex-poikaystävä, Jesse, palaa takaisin ja yrittää saada Rachelin takaisin itselleen. Finn tulee mustasukkaiseksi, ja jättää Quinnin. Hän suutelee Rachelia heidän yhteisen duetonsa jälkeen suuren yleisön edessä, ja he palaavat takaisin yhteen.


title: Rachel Berry

text: Kolmannella kaudella Rachel päättää hakea NYADA -nimiseen yliopistoon, ja saadakseen lisäpisteitä, hän pyrkii mm. lukionsa West Side Storyn Mariaksi (hän lopulta saakin roolin) ja oppilaskunnan puheenjohtajaksi, mutta luopuu jälkimmäisestä tajutessaan sen loukkaavan samaan tehtävään pyrkivää Kurtia liikaa. Yrittäessään auttaa Kurtia puheenjohtajaksi, hän sabotoi äänestystä, ja rehtori Figgins luulee Kurtin olevan syypää. Rachel paljastaa olevansa oikea syyllinen, ja hänet erotetaan viikoksi, eikä hän saa osallistua aluekisoihin. Uudet Tuulet kuitenkin voittavat kisat.